Međunarodni dan nenasilja sa osnovcima u Inđiji i Beškoj - Pokrajinski zaštitnik građana - ombudsman\nMeđunarodni dan nenasilja sa osnovcima u Inđiji i Beškoj\nDatum kreiranja: 03 oktobar 2013\nInstitucija Pokrajinskog ombudsmana je u okviru Dečje nedelje posetom dvema osnovnim školama u Opštini Inđija i razgovorima sa đacima u vezi sa pravima deteta i prevencijom zloupotrebe dece i mladih putem interneta juče obeležila i 2. oktobar, Međunarodni dan nenasilja.\nZamenica pokrajinskog ombudsmana za zaštitu prava deteta Mariji Kordić prvo je u OŠ „Petar Kočić” u Inđiji razgovarala sa učenicima i učenicama četvrtog razdreda, dok su u OŠ „Braća Grulović” u Beškoj na razgovor došla deca uzrasta od 12-14 godina.\nOvom prilikom prikazan im je i kratki animirani film o tome kako deca mogu da se obrate ombudsmanu da bi zaštitila svoja prava. Nakon što su im u razgovoru predstavljeni osnovni pojmovi u vezi sa eksploatacijom dece na internetu i načini zaštite od ove pojave, učenicima je podeljen štampani materijal Pokrajinskog ombudsmana na ovu temu nastao uz podršku Programa prevencije eksploatacije dece u Jugoistočnoj Evropi međunarodne organizacije „Spasimo decu” (Save the Children International). Deca su putem ovog materijala upućena da dodatne informacije o zaštiti od eksploatacije na internetu potraže na posebnom delu sajta Pokrajinskog ombudsmana pod nazivom „Bezbedan internet za bezbednu decu”.\nRazgovorima sa decom prisustvovalo je i rukovodstvo škole, nekoliko nastavnika i članova Saveta roditelja. Sastanci sa osnovcima u Opštini Inđija realizovani su na poziv poslanika Skupštine APV iz ove opštine i člana Odbora za demografsku politiku i društvenu brigu o deci dr Danila Višnjevca. Izveštaj o istraživanju „Eksploatacija dece na internetu”, objavljen u aprilu ove godine, u međuvremenu je predstavljen na sednicama nekoliko odbora Skupštine APV koji u svojoj nadležnosti imaju brigu o deci, ali i druge oblasti u kojima se može preventivno delovati kako bi se deca i mladi zaštitili od ove vrste zloupotrebe.


Srbija je ostvarila značaj rast u oblasti inovacionih delatnosti i prvi put se našla ispred osam zemalja članica EU na najnovijoj listi Evropskih inovacionih rezultata, rečeno je na predstavljanju prvih godinu dana rada kabineta ministra za inovacije i tehnološki razvoj Nenada Popovića danas u Klubu poslanika.\nNapravili smo značajan skok i ovo je veliki rezultat za Srbiju rekao je ministar Popović i precizirao je da je Srbija na toj listi bolje pozicionirana od Mađarske, Grčke, Poljske, Litvanije, Hrvatske, Bugarske, Rumunije i Slovačke.\nSrbija je, kako je rečeno, najbolje rezultate pokazala u ostvarivanju veza i partnerstava malih i srednjih preduzeća, inovaciji proizvoda i procesa, kao i u ostvarenom uticaju inovacionih aktivnosti na zaposlenost i zapošljavanje.\nU kreiranju aplikacija za mobilne telefone zauzimamo 15. mesto do 126 država\nMinistar Popović je, predstavljajući rezultate najmlađeg resora u Vladi Srbije, poručio da ovaj uspeh nije samo rezultat rada njegovog kabineta, već i drugih ministara u Vladi na čelu sa premijerkom Anom Brnabić.\nSrbija danas slavi još jedan uspeh budući da je 55. na listi globalnih inovacija, a bila je 62. U kreiranju aplikacija za mobilne telefone zauzimamo 15. mesto do 126 država istakao je Popović.\nPopović je istakao kako je budžet za inovacije povećan za pet odsto, a da je preko Fonda za inovacionu delatnost dodeljen novac za više od 150 projekata.\nU okviru programa ranog razvoja i programa sufinasiranja inovacija podržali smo 25 projekata sa više od 2,4 miliona evra, a kroz program saradnje nauke i privrede odobreno je 14 projekata u iznosu od tri miliona evra. Kroz Program transfer tehnologije odobreno je finansiranje za 15 projekata, sa šest potpisanih sporazuma o saradnji i približne vrednosti 300.000 evra precizirao je ministar i dodao da je do sada kroz 116 inovacionih vaučera za 100 malih i srednjih preduzeća, što je ukupno premašilo 72 miliona dinara, omogućen efikasan pristup uslugama javnog naučno-istraživačkog sektora.\nOsim toga, otvoren je i Centar za inovaciono preduzetništvu na Elektronskom fakultetu u Nišu, gde posluje šest studentskih kompanija.\nPrvi put izvoz IKT usluga premašio izvoz voća i povrća”\nPopović je ukazao i na ostvaren izvoz informaciono-komunikacionih usluga iz Srbije, koji je u prošloj godini dostigao rekordnih 900 miliona evra, što je za 21,5 odsto više nego lane.\nPrvi put u istoriji je obim izvoza IKT usluga premašio izvoz voća i povrća podvukao je ministar.\nRaspisani su i javni pozivi za tri programa koje kabinet sprovodi u ovoj godini: program za podršku otvaranju regionalnih inovacionih startap centara čija je vrednost 250 miliona dinara, program promocije i popularizacije inovacija i inovacionog preduzetništva u vrednosti od 52 miliona dinara i Programu za razvoj i promociju ženskog inovacionog preduzetništva u vrednosti od 100 miliona dinara.\nMeđu značajnim rezultatima navedena je i međunarodna saradnja zarad promocije inovacionih i investicionih potencijala Srbije, kao što je saradnja sa ustanovama EU i bilateralna saradnja sa državama koje ostvaruju zapažene rezultate na tom polju poput Švajcarske, SAD, Slovačke, Finske, Izraela, Estonije\nTo je velika šansa za Srbiju. Tu je njena budućnost i u tom polju ima šta da ponudi. Nigde nema boljih mladih inženjera, a naše znanje sa tehničkih fakulteta je prepoznato svuda u svetu poručio je Popović.\nO ovom Luninom dečku se MALO ZNA, a posrednik im je bila ANABELA (VIDEO)\nUhapšena kriminalna grupa zbog 18 krađa u Podgorici


Malim i srednjim preduzećima bespovratno 1,7 milijardi dinara | podunavlje.info\nMalim i srednjim preduzećima bespovratno 1,7 milijardi dinara\nBEOGRAD, 28. januar 2019 – Ministarstvo privrede raspisalo je danas tri javna poziva na osnovu kojih će malim i srednjim preduzećima i preduzetnicima staviti na raspolaganje 1,7 milijardi dinara bespovratnog novca. Ova bespovratna sredstva su obezbeđena su kroz tri programa podrške – za razvojne projekte, početnike u poslovanju i nabavku opreme. Javni pozivi će biti otvoreni dok se raspoloživa sredstva ne utroše, a najkasnije do 31. decembra 2019. godine, navodi se u saopštenju Ministarstva privrede.\nU okviru programa podsticanja preduzetništva kroz razvojne projekte u 2019. godini, Ministarstvo privrede je opredelilo 500 miliona dinara za bespovratna sredstava, za koja se preduzeća mogu prijaviti od danas.\nProgram je kombinacija granta koji čini do 20 odsto investicije, dok je preostalih 80 odsto povoljan kredit Fonda za razvoj.\nU cilju ravnomernog razvoja svih delova zemlje, Ministarstvo privrede će preduzećima iz najnerazvijenijih lokalnih samouprava odobravati i veće učešće bespovratnih sredstava – do 30 odsto ukupne investicije.\nZa početnike u poslovanju i firme u početnoj fazi razvoja, Ministarstvo privrede je obezbedilo 200 miliona dinara bespovratnih sredstava. Program je takođe kombinacija granta koji može činiti 30 odsto investicije, i povoljnog kredita Fonda za razvoj za preostalih 70 odsto ulaganja. I po ovom programu će se odobravati veće učešće granta za firme iz nerazvijenih lokalnih samouprava – do 40 odsto ukupne investicije.\nProgramom podrške malim preduzećima za nabavku nove opreme u 2019. godini, Ministarstvo privrede je obezbedilo milijardu dinara za bespovratna sredstva.\nDanas je, u okviru ovog programa, raspisan javni poziv za partnere u sufinansiranju, odnosno banke i lizing kuće, a poziv će biti otvoren do 11. februara.\nPo okončanju izbora partnera na programu i potpisivanja ugovora, Ministarstvo privrede će raspisati i javni poziv za mala i mikro preduzeća, preduzetnike i zadruge, za dodelu bespovratne pomoći.\nProgram je napravljen tako da grant može činiti 25 odsto vrednosti opreme, 70 odsto troškova finansiraju partneri kreditom ili lizingom, dok preostalih pet odsto čini učešće samog preduzeća.\nSve informacije i dokumentacija dostupni su na internet stranici Ministarstva privrede www.privreda.gov.rs.\nStreljaštvo: Domaćinima tri zlata\nPSK „Čelik“: Edukacija za najmlađe i Savin dan\n3. jul 2020 – Povodom 3. jula, Međunarodnog dana...\n3. jul 2020 – S početkom jula startovala je...\n04/07/2020, 4:42 am


Reagovanje na saopštenje Ministarstva finansija – Institut alternativa\nInstitut alternativa » Odgovorne javne finansije » Reagovanje na saopštenje Ministarstva finansija\nObjavljeno 23. 07. 2014. 19. 01. 2018.\nReagovanje na saopštenje Ministarstva finansija\nMinistarstvo finansija je reagovalo na naše saopštenje “Zaboravljen zaključak Skupštine” od 21. jula, između ostalog nazivajući naše tvrdnje “malicioznim i netačnim”. U saopštenju smo ukazali na činjenicu da važan zaključak Skupštine, o podnošenju izvještaja o ostvarenju budžetskih prihoda, nije ispunjen iako je rok prošao.\nUpotreba pomenutih kvalifikacija od strane Ministarstva je neprimjerena i neosnovana. U reagovanju Ministarstva nije bilo pobijanja činjenica koje smo iznijeli — sve što smo napisali u saopštenju je istina i to je potvrdilo i samo Ministarstvo: 1) Zaključak Skupštine nije ispoštovan; 2) Vlada kasni sa dostavljanjem izvještaja o realizaciji prihoda; 3) Zakon o budžetu i fiskalnoj odgovornosti ne sadrži obavezu polugodišnjeg izvještavanja Skupštine o izvršenju budžeta.\nPodsjećamo da smo u saopštenju ukazali i na činjenicu da izvještavanje Skupštine o izvršenju budžeta nije definisano zakonskim okvirom. Uvođenje te obaveze bila je jedna od stvari za koju smo se zalagali tokom javne rasprave o nacrtu i parlamentarne debate o prijedlogu Zakona o budžetu i fiskalnoj odgovornosti. Ministarstvo finansija, Vlada i parlamentarna većina nisu prihvatili naš prijedlog.\nOsim što se bori za veću otvorenost budžeta, Institut alternativa želi da javnosti predoči na koji način se izvršna vlast odnosi prema zaključcima Skupštine. U ovom slučaju, pružili smo dokaze da značajan zaključak Skupštine, usvojen uz Zakon o budžetu za 2014, još uvijek nije ispunjen iako je rok prošao.\nNastavićemo da pratimo što se dešava sa ispunjavanjem zaključaka Skupštine – pogotovo onih koji se tiču budžeta, jer ih smatramo posebno važnim. Takođe, nadamo se da će Ministarstvo finansija u budućem periodu učiniti napor da parlamentarne inicijative koje idu u pravcu jačanja transparentnosti budžeta ne budu zanemarene ili zaboravljene.\nNa kraju, nadamo se i da će komunikacija Ministarstva finansija sa građanima i nevladinim organizacijama biti zasnovana na argumentima potkrijepljenim činjenicama, a da će reagovanje na naše saopštenje biti posljednji primjer upotrebe uvredljivih kvalifikacija u odnosima sa javnošću.\nSaopštenje: “Zaboravljen zaključak Skupštine”\nSaopštenje za javnost Ministarstva finansija


Opel Vivaro druge generacije - KAMIONI.NET\nOpel Vivaro druge generacije\nNovi Vivaro, o kojem je Opel 20. marta saopštio prve konkretnije podatke i u javnost odaslao prve fotografije, kombinuje funkcionalnost lakog dostavnog vozila sa udobnošću i dizajnom modernog automobila. Druga generacija Opelovog najprodavanijeg modela lakih komercijalnih vozila, koja će se pojaviti na tržištima ovog leta, izazvaće, kako navodi proizvođač, divljenje, uvodeći, po prvi put, nagrađivanu Opelovu filosofiju dizajna ’Spoj vajarstva i nemačke preciznosti’ u segment lakih dostavnih vozila.\nOno što upotpunjuje novi privlačan izgled ovog vozila jesu vrhunske tehnologije i mnoge praktične, inovativne funkcije u kabini i pod haubom, pre svih dizel motori koji, kako Opel uverava, omogućavaju veliku vučnu snagu sa naprednim BiTurbo pogonom, čineći Vivaro atraktivnim i konkurentnim modelom u ovoj ključnoj klasi vozila. Sa godišnjom prodajom od oko 50.000 vozila, on pokriva više od 10% evropskog tržišta vanova srednje veličine.\n“Druga generacija modela Opel Vivaro ističe se praktičnošću i kvalitetom. Nakon uspešnih 13 godina na tržištu, želeli smo da potpuno novu verziju Vivara učinimo još atraktivnijom, uz podizanje standarda njegovih osnovnih svojstava”, navodi Mark Adams, potpredsednik Opela zadužen za dizajn, opisujući zadatak dizajnerskog tima. “Novi Vivaro prikazuje vajarsko umeće i nemačku preciznost sa naglašenim fluidnim vajarskim dizajnom, smelim proporcijama i premjium elementima. To njegov karakter čini žustrijim i rafiniranijim.“\nSpoljašnjost Opela Vivaro je elegantnija i modernija. Velika, istaknuta rešetka hladnjaka, upadljivi farovi i dugačka bočna „oštrica“, Opelovog višestruko nagrađivanog dizajnerskog jezika, kao oblici karakteristični za automobile ovog brenda, prisutni su i na ovom modelu.\nFarovi su smešteni u kućištima sjajno crne boje sa utisnutim hromiranim detaljima, koji naglašavaju dijamantski efekat. Dnevna svetla su sa Opelovim prepoznatljivim grafičkim dizajnom i dostupna su sa savremenom led tehnologijom. Sa širokim prednjim delom i svedenim, praktičnim zadnjim delom, Vivaro jasno odslikava robusnost koji kupci očekuju od vana u svakodnevnoj upotrebi. Njegov bočni dizajn uvodi vajarski pristup u segment vanova, sa prepoznatljivom Opelovom oštricom koja se pruža od prostora ispod bočnih retrovizora do lukova zadnjih točkova – na isti način kao kod linije Insignia i Astra GTC modela.\nZavisno od toga kako će koristiti novi Vivaro – kao robusni van, reprezentativno poslovno vozilo ili udoban, prostran automobil – kupci mogu da biraju između tri konfiguracije karoserije. Pored toga, paleta boja novog Vivara sadrži 11 standardnih boja, sa pet mat i šest dvoslojnih metalik boja. Odmah nakon uvođenja na tržište, na raspolaganju će biti dodatne, posebne boje, za vozila specijalne namene. Kupci, dakle, mogu da naruče svoj novi Vivaro u varijanti savršenoj za sve poslovne i komercijalne potrebe.\nNova generacija produžava uspešan koncept različitih varijatni i dostupna je u različitim konfiguracijama u dve dužine i dve visine, kao panel van, combi, crew van i autobus. Zapravo, novi Vivaro je sada još pogodniji za potrebe transporta u odnosu na svog prethodnika, zato što je, u obe varijante – prva verzija je dužine oko pet metara a druga još 40 cm duža – ovaj model gotovo 22 cm duži, dajući dodatni prostor koji je uočljiv u enterijeru i koji omogućava transportnu funkcionalnost kakva ranije nije bila moguća.\nNovi Vivaro će, kaže Opel, biti univerzalan i izdržljiv zahvaljujući i savremenoj pogonskoj tehnologiji. Isporučivaće se sa potpuno novim turbo dizel motorima: 1.6 CDTI kao i naprednim 1.6 BiTurbo CDTI sa sekvencijalnim turbo punjenjem i sistemom dvostrukog hladnjaka. Ovaj motor, budući napajan pomoću dva turbo punjača koja rade istovremeno, kombinuje vrhunske performanse sa ekonomičnom potrošnjom goriva. Potrošnja u kombinovanoj vožnji sa novim turbo dizel jedinicama smanjena je za više od litra, a sa BiTurbom je čak niža od šest litara na 100 km (preliminarni podaci). Zahvaljujući tome, Opelov uspešni univerzalac u svojoj novoj formi postiže, kako uverava proizvođač, najbolje vrednosti u svojoj klasi.\nGlavno mesto odakle dolaze potpuno nova, raznolika rešenja modela Vivaro jeste fabrika u Lutonu u Velikoj Britaniji. Različite verzije najprodavanijeg Opel/Vauxhallovog modela u kategoriji lakih dostavnih vozila, razvijene u saradnji sa Renaultom, silaze sa tamošnjih proizvodnih traka od 2001. godine. Do danas je proizvedeno gotovo 600.000 primeraka. Pre pet godina, 2009-te u fabrici je otvoren i centar za konverziju vozila, u kojem se proizvode posebne varijante, poput crew vana i vozila sa obarajućom bočnom stranicom, čiji program će biti dodatno proširen modelom Vivaro nove generacije. To će omogućiti fabričku isporuku novog Vivara u mnogo varijanti.\nOpel navodi da će dodatne informacije o tehnologijama novog Vivara i o fleksibilnim konfiguracijama njegovog enterijera biti predstavljene uskoro.\nTags: Opel, Opel Vivaro, Opel Vivaro II generacija\nKAMIONI.NET > Laka komercijalna vozila > Opel Vivaro druge generacije


SGA u zvaničnom partnerstvu sa kompanijom Centili – Serbian Games Association\nSGA nastavlja da širi mrežu partnera, kojoj se ove nedelje pridružuje kompanija Centili, koja aktivno posluje na 80 tržišta širom sveta, a čija je platforma povezana sa preko 4 milijarde korisnika širom sveta.\nCentili je aktivan u sektoru digitalnih plaćanja i monetizacije koji, veoma logično, ima brojne dodirne tačke sa aktivnostima gejming kompanija koje posluju na globalnom tržištu, pre svega ako govorimo o digitalnoj naplati i monetizaciji. Kompanija je prisutna u Velikoj Britaniji, Maleziji, Kini i brojnim drugima zemljama, a ono što je posebno relevantno za saradnju sa SGA je njihovo poznavanje dalekoistočnih tržišta, kao i veliko iskustvo u bavljenju mobilnim plaćanjima i digitalnim valutama. U narednom periodu, Centili namerava da dalje razvija svoj PaaS (platform as a service) za upravljanje sistemom digitalne naplate, kao i razvojem inovativnih rešenja za “conversational commerce”, tj. omnichannel rešenja za obavljanje prodaje u okviru raznih komunikacionih kanala.\nBogato iskustvo Centili tima, na čelu sa CEO-om Zoranom Vasilijevim, biće tokom ove godine preneseno i članovima domaće gejm dev zajednice, kako bi kroz ovu sinergiju mogli da još uspešnije plasiraju i monetizuju svoje igre. Stoga SGA ceni težnje ove kompanije, koja u Beogradu zapošljava preko 50 ljudi, da svojim bogatim iskustvom podrži druge domaće kompanije koje su aktivne u komplementarnim sektorima.\nCentili je upravo proslavio 10 godina postojanja, a SGA upućuje iskrene čestitke i želi kompaniji i celom timu dobrodošlicu u SGA zajednicu!


VULIN NAJGORI MINISTAR, NAJBOLJI RUŽIĆ I BRNABIĆ\n9. Oktobar 2017. godine\nEKSKLUZIVNO ISTRAŽIVANJE AGENCIJE „FAKTOR PLUS“ O 100 DANA RADA VLADE Prema istraživanju koje je rađeno od 4. do 8. oktobra na 1.250 ispitanika, najvišu ocenu zaslužila je predsednica Vlade Ana Brnabić, koja je dobila 2,9, a najgoru ministri odbrane i životne sredine Aleksandar Vulin i Goran Trivan. Primetno je da je Vlada u senci predsednika. Razlozi za relativno loše ocene mogli bi da budu ti što je građanima rad pojedinih ministara nepoznat ili što smatraju da ne rade ili da rade loše - kaže za „Blic” Vladimir Pejić iz agencije „Faktor plus”. On ističe da je prosečna ocena vlade Ane Brnabić niža nego u slučaju prethodne vlade, ali i da je nivo ocena članova niži, moguće zbog toga što je Vučić dok je bio premijer svojom visokom ocenom podizao prosek. Ne verujem da je iko imao nameru da predsednik u ovolikoj meri bude dominantan u odnosu na ministre i premijerku, ali to je realno stanje trenutno - ističe Pejić. On navodi i da je ocena ponekad povezana i s autoritetom funkcije koju pojedinci obavljaju, pa da je moguće da je to razlog za nešto višu ocenu Brnabićeve. Ne znači, kaže, da bi kao ministarka dobila ocenu 2,9, jer je dok je vodila resor državne uprave za nijansu lošije bila ocenjena. Vidljivija je s višom funkcijom, ima je više u medijima - objašnjava Pejić. Posle premijerke, najbolje ocenjen je ministar državne uprave Branko Ružić sa ocenom 2,8, kao i ministar spoljnih poslova Ivica Dačić sa ocenom 2,7, koji je uvek među najbolje rangiranima, „što zbog toga što je lider stranke, što zbog dobrih odnosa sa SNS-on, što zbog ličnog šarma”. Više ocene dobili su i ministar trgovine Rasim Ljajić, ministar fi nansija Dušan Vujović i ministar unutrašnjih poslova Nebojša Stefanović. Razlozi za najlošije ocene Vulina i Trivana su različiti. Trivan nije stigao ništa loše da uradi, ali ga nema u javnosti, slaba mu je prepoznatljivost i to je doprinelo niskoj oceni. S druge strane, Vulin je mnogo poznatiji, ali su afere koje se za njega vezuju očigledno naišle na lošu reakciju javnosti. Mediji nisu bili nežni prema njemu i to se vidi i po oceni. Takođe, sam Vulin se nevešto izvlačio iz afera, lošim objašnjenjima - navodi Pejić, i kaže da bi vrlo verovatno u istraživanju koje bi bilo rađeno za mesec dana još gore prošao. U PRVIH STO DANA RADA, KAO POZITIVNE STVARI IZDVAJAMO: Kosovo - inicijativa da se pokrene unutrašnji dijalog Nastavak EU integracija Rešavanje štrajka u „Fijatu“ Nastavak infrastrukturnih projekata (autoputevi) Organizacija Parade ponosa (sa nikada višom državnom delegacijom) Najava povećanja plata i penzija Avio-linija Beograd-Peking preko Praga MNOGE STVARI OSTALE SU NEDOREČENE, PRE SVEGA ODNOSI SA SUSEDIMA: Sa Crnom Gorom smo ostali na istom Sa Makedonijom su odnosi nazadovali Sa Hrvatskom bez izgleda da će se uskoro popraviti Sa BiH su malo bolji STVARI KOJE RUŠE UGLED VLADE I MOGLE SU BOLJE BITI URAĐENE SU: Predaja transkripta intervjua Čepurinu Afera oko Vulinovog stana i tetke iz Kanade Disonantni tonovi između ministara Povratak julovca Milovana Bojića u Institut za kardiovaskularne bolesti „Dedinje”\nPredsednika Srbije Aleksandra Vučića građani su ocenili ocenom 4,1.\nPredsednik je apsolutno dominantna politička figura i zadržao je i na novoj poziciji visoku ocenu - navodi Vladimir Pejić.\nBEZ ISTRAŽIVANJA ZA GRAD\nVladimir Pejić kaže da iz metodoloških razloga ne može da se uradi relevantno istraživanje za beogradske izbore.\nAko stavimo imena stranaka, na taj način bismo oštetili Aleksandra Šapića, Dragana Đilasa ili kandidata Vuka Jeremića. S druge strane, ako bismo ponudili imena kandidata za gradonačelnika, nemamo imena kandidata iz nijedne veće stranke, morali bismo da nagađamo, a to je neozbiljno - ističe Pejić za „Blic”.\nSNS ubedljiva, PSG i DS predvode opoziciju\nKada je reč o rejtingu stranaka, Srpska napredna stranka ima podršku 52,8 procenata ispitanika i na tom nivou naprednjaci su već dugo. Na drugom mestu je Socijalistička partija Srbije sa podrškom od 9,2 odsto.\nPokret slobodnih građana Saše Jankovića je na 7,8 odsto, a Demokratska stranka na 6,9.\nUtisak je da je razlaz PSG-a i DS-a više štetio Jankoviću, ali je svakako naneo štetu i demokratama. Simpatizeri opozicije teže ujedinjenju, a opozicija se sve više razjedinjuje i to se vidi i u istraživanjima javnog mnjenja. Janković plaća cenu zasad, a da li će taj hrabar potez naplatiti dugoročno, to ćemo tek videti - ističe Pejić.\nOn kaže i da su Dveri stabilne na tri procenta s blago rastućom tendencijom. Pejić dodaje da je Narodna stranka Vuka Jeremića za sada nepoznanica, da bi ona mogla da se nađe već u sledećem istraživanju, ali i da se ne očekuje da će napraviti neke drastične promene na političkoj sceni.\nDa bi Vučić pao, neko mora da poraste, a ovde već godinama takvog nema - zaključuje Pejić.


Lidlovom akcijom uklonjeno 14 tona otpada iz prirode - Lidl Srbija\n16.06.2022 12:00:00 | Nova Pazova\n„Kao društveno odgovorna kompanija nastojimo da svojim primerom motivišemo javnost i pokrenemo pozitivne promene u društvu, a ovom ekološkom akcijom podsećamo da ljubav prema prirodi treba da bude i ostane čista. Presrećni smo što smo okupili preko 600 učesnika i što se među njima našlo 40 naših kolega koji su pola svog radnog dana proveli na nekoj od akcija, čime su Lidl kao kompanija i oni kao pojedinci na jedinstven način pomogli zajednici“, izjavila je Martina Petrović, rukovodilac sektora Korporativne komunikacije i CSR u kompaniji Lidl Srbija.\n„Htela bih da naglasim koliko nam je važno što smo bili partneri na projektu sa jednom tako društveno odgovornom kompanijom kao što je Lidl, što smo ujedinili snage da pošaljemo zajedničku poruku koliko nam je svima naša planeta važna i koliko je važno da svaki građanin Republike Srbije shvati da svojim ličnim izborima direktno utiče na ekosistem. U okviru akcije održali smo i edukativne radionice mališanima širom Srbije, jer su oni najvažniji, naša budućnost. Sredstvima od prikupljenog reciklabilnog otpada, obezbeđen je dodatan novac za kupovinu pomagala, što je naša osnovna delatnost. Ova ekološka akcija daje doprinos na više nivoa, za zdraviju i čistiju prirodu, za humanije društvo, ali i za sve one pojedince kojima je pomoć potrebna. Naravno, ovo nije kraj, već poziv i drugima da se aktiviraju, sa nama ili sami - čisto iz ljubavi, za bolje sutra!“, izjavila je Vanja Petković, predsednica udruženja „Čepom do osmeha”.\nTokom ovogodišnje kampanje „Čisto iz ljubavi“ očišćeni su lokaliteti u 15 gradova Srbije, gde je „Čepom do osmeha“ čistilo u Subotici, Bačkoj Palanci, Novoj Pazovi, Valjevu, Čačku, Nišu, Vranju i Novom Pazaru. Pored toga, udruženje „Eco Infinity“ očistilo je delove Sjenice; Udruženje građana „Full House" Paraćin; Odred izviđača ,,Đorđe Simeonović" očistio je delove Zaječara; „Ekolibri" udruženje građana Obrenovac; Ekološko udruženje ,,Ožalj" Priboj na Limu, Udruženje „Češko selo“ Belu Crkvu, dok je Udruženje građana „Banatski zaokret" čistilo u Zrenjaninu.\nPreuzmi (4.05 MB)\nNova Pazova, 16.06.2022


Srbija, BiH i Crna Gora: Potpisani ugovori sa korisnicima fondova EU\nNa Zlatiboru su danas potpisani ugovori sa korisnicima pretpristupnih fondova, u okviru programa prekogranične saradnje Srbija-BiH i Srbija-Crna Gora, koje finansira EU sa ukupno 5,2 miliona evra.\nU okviru programa Srbija-BiH ugovoreno je 17 projekata, dok je za program Srbija-Crna Gora ugovoreno 13 projekata, a delegacije EU u ove tri zemlje potpisale su ugovore o bespovratnoj pomoći sa korisnicima čiji su prijedlozi projekata ocijenjeni najvišim ocjenama.\nCilj ovih programa je da podrže i unaprijede socio-ekonomsku i kulturnu saradnju država i da pruže pomoć stanovništvu sa obje strane granica u rješavanju zajedničkih problema.\nŠef Odsjeka za prekogranične međunarodne i posebne programe pomoći pri Direkciji za evropske integracije BiH Nada Bojanić rekla je Srni da je za program između BiH i Srbije predviđeno 2.710.000 evra, odnosno na strani BiH 1.260.000 evra, a na strani Srbije 1.450.000 evra.\nJedni projekti se odnose na poboljšanje produktivnosti resursa za ekonomski i ruralni razvoj i zaštite životne sredine, a drugi na društvenu koheziju kroz saradnju profesionalnih organizacija i civilnog društva.


Početak predizborne kampanje na Fejsbuku, Tviteru i onlajn medijima | SHARE FoundationSHARE Foundation\nAnaliza političkih reklama na Fejsbuku, tema o kojima se priča na Tviteru i broja vesti u onlajn medijima u periodu od 6. do 13. maja pokazuje da su opozicione stranke aktivnije na društvenim mrežama od kako je ukinuto vanredno stanje i od kada su se političke partije vratile predizbornoj kampanji.\nOpozicija dominira u Fejsbuk oglašavanju\nOpozicione političke stranke započele su Fejsbuk oglašavanje odmah po objavljuvanju vesti da će parlamentarni i lokalni izbora biti zakazani za 21. jun. Dok je najviše reklama pokrenula koalicija okupljena oko Ujedinjene demokratske Srbije (UDS), u periodu od 6. do 13. maja vladajuća Srpska napredna stranka (SNS) nije imala ni jedan politički oglas, pokazuju prvi nalazi monitoringa političkih aktivnosti SHARE Fondacije i Fondacije Hajnrih Bel (HBS).\nAnaliza onlajn aktivnosti političkih stranaka u Srbiji pokazuje da je u proteklom periodu promovisan 61 oglas od strane 15 različitih političkih aktera na ovoj društvenoj mreži – kako stranica političkih stranaka ili koalicija tako i stanica samih lidera.\nNajviše oglasa na Fejsbuku pokrenula je koalicija Ujedinjena demokratska Srbija, koju čini pet opozicionih stanka: Stranka moderne Srbije (SMS), Liga socijaldemokrata Vojvodine (LSV), Vojvođanski front, Građanski demokratski front (GDF) i pokret Srbija 21.\nZvanična Fejsbuk stranica koalicije je pokrenula 13 oglasa, dok su se članice koalicije takođe oglašavale putem svojih stranica, čime ova koalicija prednjači sa ukupno 19 reklama.\nOglasi su se uglavnom bavili predstavljanjem kandidata sa liste kao što su Gordana Čomić, Tatjana Macura i Nenad Čanak, ali je tu bilo i promocije raznih predloga poput onog kojim se traži ukidanje Radio televizije Srbije.\nPrvi oglas ova koalicija pokrenula je već 4. maja na dan kada je predsednik Aleksandar Vučić izjavio da će izbori biti raspisani za 21. jun i ovaj oglas je i danas aktivan.\nStranka slobode i pravde i njen lider Dragan Đilas nalaze se na drugom mesto po broju oglasa – ova opoziciona stanka pokrenula je ukuno 12 reklamu.\nTreće mesto po broju reklama na Fejsbuku dele predsednik opštine Novi Beograd Aleksandar Šapić i gradonačelnik Šapca Nebojša Zelenović – oni su pokrenuli po 7 oglasa u prethodnom periodu.\nSledi stranica Pokreta slobodnih građana (PSG) koja je pokrenula 4 oglasa, a prvi je usledio na dan kada je lider pokreta, Sergej Trifunović, potvrdio da ova stranka ipak izlazi na izbore i da neće učestovati u bojkotu koji je ranije najavila.\nNa petom mestu se nalazi nekoliko stranaka koje su pokrenule po 2 oglasa: Srpska desnica, Dveri, Ne davimo Beograd, stranica Dragana Markovića Palme i stranica koalicije Metla 2020.\nZanimljivo je da vladajuća SNS nije pokrenula ni jedan oglas na zvaničnoj stranici stranke niti na stranici “Aleksandar Vučić” u posmatranom periodu.\nJedan od glavnih nedostataka trenutnog načina na koji je moguće političko oglašavanje stranaka na Fejsbuku je taj što još uvek nisu javno dostupni podaci o novcu koji su stranke potrošli na ovu vrstu reklamiranja, koja grupa stanovništva je bila targetirana i koji su dosezi ovih reklama.\nDa Fejsbuk oglašavanje političkih aktera u Srbiji nije dovoljno transparentno pokazuje poređenje sa susednom Hrvatskom i predsedničkim izborima održanim prošle godine gde je Fejsbuk objavljivao detaljne podatke o sumi novca koju su stranke ili pojedinci potrošili, okvirnom broju ljudi kojima je oglas prikazan, njihovom mestu stanovanja i polu.\nNa Tviteru aktivni i vlast i opozicija\nAnaliza korišćenja haštagova #bojkot i #izbori2020 pokazuje da je u poslednjih 7 dana predizborna kampanja bila vrlo aktivna i na Tviteru.\nNajviše deljenja ili takozvanih retvitova imao je tvit Slaviše Mićanovića, člana Glavnog i Izvršnog odbora Srpske napredne stranke. Za tvit u kome postavlja ironično pitanje šta se desilo sa idejom bojkota, poznati Mićan dobio je 425 retvitova. Njegov politički suparnik i predsednik Demokratske stranke (DS), Zoran Lutovac, našao se na drugom mestu po broju retvitova jer je njegov tvit u kome podržava i brani ideju bojkota podelilo 358 korisnika Tvitera.\nLutovac je dominirao i u kategoriji tvitova koji su imali najviše podrške, jer su tri njegova tvita o bojkotu, borbi protiv korupcije i sednici glavnog odbora DS zauzela prva tri mesta po broju takozvanih lajkova.\nKada pogledamo naloge, odnosno tviter korisnike, koji su bili najaktivniji u prethodnom periodu i koji su najčešće koristili haštag #izbori2020 ili #bojkot izdvaja se nalog @demistifikator sa 412 tvitova, sledi nalog @ZoranMilosavl15 koji je 369 puta tvitovao i nalog @JelenaMKandic sa 358 tvitova na temu izbora.\nPortal Nova S prednjači u sferi onlajn medija\nAnaliza medijskog izveštavanja o izbornoj kampanji pokazuje da je ova tema bila najdominantnija na portalu Nova S (nova.rs), praktično najmlađem onlajn mediju koji je počeo sa radom krajem februara. Na ovom portalu u prethodnoj nedelji objavljeno 288 vesti koje se tiču izbora. Sledi onlajn izdanje Blica (blic.rs) na kome je objavljeno 210 vesti na temu izborne kampanje, a na trećem mestu je sajt Telegraf (telegraf.rs) koji je imao tri puta manje vesti o izborima od portala Nova S – ukupno 84 vesti.\nMonitoring i analiza medijskog sadržaja podrazumeva praćenje izveštavanja deset nacionalnih onlajn medija prema nekoliko ključnih kriterijuma: imena lidera, nazivi političkih partija i koalicija, nazivi izbornih lista, slogani, kao i ključne teme.\nMonitoring onlajn kampanje za predsedničke izbore 2017.


Povoljne kreditne linije za mala i srednja privredna društva – ICR\nMala i srednja privredna društva, preduzetnici, javna komunalna preduzeća i lokalne samouprave imaju na raspolaganju povoljne kredite međunarodnih finansijskih institucija i Evropske unije. PKS će organizovati javne promocije i prezentacije kreditnih linija za privrednike, koje se realizuju preko NBS. Očekujemo da će prezentacije ovih kreditnih linija biti organizovane i u Subotici.\nU cilju veće iskorišćenosti kredita međunarodnih finansijskih institucija i EU, Regionalna privredna komora Subotica, Privredna komora Srbije i Narodna banka Srbije podsećaju privrednike da se, preko Narodne banke Srbije, realizuju krediti za mala i srednja privredna društva, preduzetnike, javna komunalna preduzeća i lokalnu samoupravu koji su odobreni Srbiji. To su:\n1. Fond revolving kredita Republike Srbije\n2. Apeks zajmovi Evropske investicione banke\n3. Krediti Republike Italije\n4. Donacija Kraljevine Danske – program LEDIB\n5. Zajam Nemačke razvojne banke KfW\nSredstva Fonda revolving kredita, prva tri Apeks zajma i prvog kredita Italije ukupnog iznosa 363,25 miliona evra iskorišćena su kroz 1.370 odobrenih kredita čime je omogućeno otvaranje 6.381 novih radnih mesta.\nČetvrti Apeks zajam od 250 miliona evra u fazi je korišćenja, očekuje se da će do kraja septembra 2013. godine biti u potpunosti realizovan, a zajam KfW od 100 miliona evra nedavno je počeo da se koristi i povučeno je 77 miliona evra.\nIzvestan zastoj u korišćenju kreditnih sredstava je kod drugog kredita Italije od 30 miliona evra zbog specifične namene, jer minimum 70 odsto sredstava mora da se iskoristi za kupovinu roba i usluga italijanskog porekla.\nVrlo brzo se očekuje efikasnije korišćenje sredstava donacije Kraljevine Danske od dva miliona evra, obzirom da je u realizaciju uključeno pet novih posredničkih banaka. Pored Niškog, obuhvaćena su i ostala četiri upravna okruga južne Srbije – Jablanički, Pčinjski, Toplički i Pirotski.\nSredstva kreditnih linija biće raspoloživa u duže vreme, a pregovara se i sa Evropskom investicionom bankom o odobravanju novog petog Apeks zajma od 500 miliona evra. Privrednici se preko Privredne komore Srbije mogu upoznati o povoljnim uslovima finansiranja što bi trebalo da doprinese povećanju iskorišćenosti tih sredstava.\nViše informacija o aktuelnim programima finansijske podrške i uslovima korišćenja kreditnih linija možete naći na http://www.nbs.rs/internet/cirilica/40/40_2/index.html\nKontakt u PKS\nOdbor za mala i srednja privredna društva\ntel: (+381 11) 3300-989\ntel: (+381 11) 3238-572\nIzvor: RPK Subotica\nSpoljni dug Srbije na kraju septembra 23,1 mlrd EUR\n6. decembra 2010. Ξ


Ubrzati primjenu 5G tehnologije - Vijesti | Radio Televizija Budva - Budva Crna Gora\nUbrzati primjenu 5G tehnologije\nKljučni akteri, uključujući vlade i preduzeća, moraju podržati ubrzanje primjene 5G tehnologije i vještačke inteligencije, poručeno je sa četvrtog Digitalnog samita ekonomija Zapadnog Balkana.\nKako prenosi PR Centar, tokom drugog dana samita čiji je organizator Ministarstvo javne uprave, digitalnog društva i medija, poručeno je da povezivanje ostaje izazov u državama Zapadnog Balkana.\nDržavna sekretarka u Ministarstvu Marina Banović, kazala je, da su danas pobjednici regionalnog onlajn /online/ takmičenja predstavili digitalna rješenja sa fokusom na pametne i zelene gradove, rješenja za e-zdravlje, socijalno preduzetništvo i poljoprivredu.\n„Naučili smo kako uravnotežiti čvrstu i meku infrastrukturu kako bismo osigurali smislenu i inkluzivnu povezanost. Danas je povezivanje važno koliko i voda i struja“, navela je Banović.\nOna je kazala da jedna četvrtina stanovništva Zapadnog Balkana nema pristup internetu kod kuće.\n“Djevojčice više nego dečaci, osobe sa invaliditetom, kao i etničke i jezičke manjine u posebnom su riziku da budu izostavljene. Postoji i snažna podjela između grada i sela“, rekla je Banović.\nOna je kazala da se mora uspostaviti infrastruktura, kako bi se te prepreke prevazišle.\n„Moramo povećati broj računara u školama. Potrebno nam je više ulaganja, uključujući osiguravanje širokopojasnog pristupa internetu u ruralnim i udaljenim područjima”, dodala je Banović.\nOna je ocijenila da je neophodno ulagati i u digitalne veštine, obrazovne strategije, pravni okvir, zaštitu podataka i pokretanje inovacija u životnoj sredini.\nNa samitu je, kako je navela, poručeno da će 5G i vještačka inteligencija imati pozitivan transformacioni uticaj na živote ljudi i životnu sredinu, ne samo na Zapadnom Balkanu, već i u cijelom svijetu.\n„To će podstaći inovacije u poslovanju i društvu, što će posljedično dovesti do povećanog ekonomskog rasta, podstaći ulaganja i podstaći tržišnu konkurenciju“, rekla je Banović.\nOna je kazala da, iako postoji snažna posvećenost ubrzanju implementacije 5G tehnologije i vještačke inteligencije, to moraju podržati svi ključni akteri, uključujući vlade i preduzeća.\n„Posebno vlade moraju preuzeti vodeću ulogu i stvoriti uslove za ulaganje pružajući regulatornu podršku i dugoročne planove za primjenu 5G tehnologije i vještačke inteligencije“, istakla je Banović.\nOna je rekla da se sedmi panel fokusirao na mogućnosti i izazove u vezi sa elektronskim identitetom i procedurama sertifikacije.\nOna je istakla da je izgradnja tehnologije važna, ali da je još važnija izgradnja povjerenja u rješenja za digitalni identitet.\n“Potrebni su nam ljudi i preduzeća da vjeruju uslugama koje koriste pružajući sigurnu ICT infrastrukturu, imajući na umu zaštitu podataka“, rekla je Banović.\nPrema njenim riječima, posljednja panel diskusija bila je usredsređena na saradnju između vlada i industrije u oblasti sajber bezbjednosti.\n“Iako je digitalna transformacija pomogla poboljšanju rada institucija, donijela je i mnoge izazove, posebno u pogledu sigurnosti na mreži“, rekla je Banović.\n„Vlade moraju da postave sajber bezbjednost kao prioritet, ne samo u oblastima finansija i nacionalne bezbjednosti, već i spoljne politike. Privatni sektor takođe mora da obezbijedi bolju zaštitu, priznajući da to zahtjeva ulaganja“, rekla je Banović.\nPoslednji dan Digitalnog samita ekonomija Zapadnog Balkana biće održan sjutra, a link za praćenje događaja za medije je https://youtu.be/kpvbP-4Xpsg .\nDomaćin i organizator ovogodišnjeg izdanja je Ministarstvo javne uprave digitalnog društva i medija ispred Vlade, dok je generalni sponzor kompanija M:TEL.\nOkulus Rift tehnologija stiže u Podgoricu!


Na teritoriji opštine Sokobanja trenutno 27 osoba pozitivno na Kovid-19\n12. novembra 2020. Katarina PetrovićLeave a Comment on Na teritoriji opštine Sokobanja trenutno 27 osoba pozitivno na Kovid-19\nNa teritoriji opštine Sokobanja, trenutno ima dvadesetsedmoro osoba pozitivnih na Kovid-19. Dvoje pacijenata se nalaze na bolničkom lečenju a ostali ne zahtevaju hospitalizaciju, odnosno u pitanju su lakši slučajevi, pa se leče kod kuće i nalaze se u izolaciji.\nKao što smo već pisali, zaključno sa 4. novembrom na teritoriji našeg mesta bilo je četrnaestoro pozitivnih na Kovid-19. Na osnovu analize brisa u petak 6. novembra, ovaj virus je potvrđen kod osmoro pacijenata a u ponedeljak 9. novembra kod još petoro pacijenata. Ono što je ohrabrujuća vest je da juče nije registorvana ni jedna osoba pozitivna na kovid-19, odnosno rezultati analize brisa svih 13-oro testiranih osoba bili su negativni.\nMeđutim, broj od 27 aktivnih slučajeva obolelih od kovida-19, koliko trenutno ima na teritoriji opštine Sokobanja, u odnosu na broj stanovnika nije mali. Prošle nedelje građanima se obratio i predsednik opštine Sokobanja Miodrag Nikolić, sa molbom da se svi građani pridržavaju propisanih osnovnih mera zaštite. Istog dana održana je i sednica Štaba za vanredne situacije na kojoj su donete odluke da JKP „Napredak” i JP „Zelenilo” svakodnevno sprovode meri dezinfikovanja javnih ustanova, preduzeća i kao i prilaza, a inspekcijskim službama je naloženo da pojačaju nadzor nad subjektima koji obavljaju ugostiteljsku i trgovinsku delatnost.\nPored toga na svakom pojedincu je da se pridržava mera zaštite poput nošenja zaštitnih maski, izbegavanja velikih okupljanja i držanja propisane distance, kako bi zaštitio sebe, svoje najbliže i sve druge građane, jer se za sada jedino na taj način može sprečiti širenje zaraze.\nOtvoreno klizalište i sankalište uz poštovanje epidemioloških mera\n„Slemen“ iz Milušinca jesenji prvak Opštinske lige\nNarodna poslanica posetila Jovana Nikolića iz Vrmdže\n16. novembra 2018. Marko Božinović\nStartovao Prvi virtualni Sajam automobila na Balkanu\n6. oktobra 2020. Redakcija\n7. oktobra 2019. Katarina Petrović\nVrtić „Bucko” spremno dočekao novu godinu


Ambsada SAD: Vučić je faktor regionalne stabilnosti – BiGportal.ba\nAmbsada SAD: Vučić je faktor regionalne stabilnosti\nAmerički ambasador (Kajl Skat) bio jasan kad je rekao da je bivši premijer, sada predsednik Srbije Aleksandar Vučić, faktor regionalne stabilnosti. To je izjavila politički savetnik u Ambasadi SAD u Srbiji Šeri Danijels istučući da je važno da se svi drugi lideri regiona okrenu pronalaženju zajedničkog interesa. “Zato pozivamo sve lidere, ne samo u Srbiji […]\nAmerički ambasador (Kajl Skat) bio jasan kad je rekao da je bivši premijer, sada predsednik Srbije Aleksandar Vučić, faktor regionalne stabilnosti.\nTo je izjavila politički savetnik u Ambasadi SAD u Srbiji Šeri Danijels istučući da je važno da se svi drugi lideri regiona okrenu pronalaženju zajedničkog interesa.\nOna kaze da je jasno da SAD podržavaju Srbiju na njenom evropskom putu, da su njeni partneri, te da očekuju podršku celog regiona u daljem jačanju saradnje i prijateljstva.\nOna je istala da su to neke od grana u kojima deluju američke kompanije na tržištu Srbije i za koje su izuzetno zainteresovane.


″Nastavljamo akcije za blokiranje granice″ | Politika | DW | 04.02.2012\n"Nastavljamo akcije za blokiranje granice"\nPredsednik pokreta Samoopredeljenje Kurti boravio je u Nemačkoj gde se sastao sa albanskom dijasporom ali i predstavnicima vlasti. Samoopredeljenje je u poslednje vreme bilo u žiži javnosti zbog svojih radikalnih akcija.\nNakon poslednjih radikalnih akcija i pokušaja blokiranja granice između Kosova i Srbije, nije se nikako podrazumevalo da će Aljbina Kurtija da prime i u Ministarstvu inostranih poslova i u Bundestagu. Američke vlasti su, na primer, nedavno odbile da Kurtiju daju ulaznu vizu, tako da on nije mogao da poseti Vašington.\nBlokada granice ne pomaže nikome\nNikolaus Graf Lambsdorf\nDržavni sekretar u nemačkom ministarstvu inostranih poslova zadužen za Zapadni Balkan i Tursku, Nikolaus Graf Lambsdorf, u intervjuu za Dojče vele je pojasnio da on prima sve važne političare, a pošto je Kurti lider treće po važnosti političke partije na Kosovu, od njega je hteo da se "informiše o njegovim stavovima o Republici Kosovo, o Srbiji i Evropskoj uniji".\nSamoopredeljenje je u poslednje vreme bilo u žiži javnosti zbog svojih radikalnih akcija i pokušaja blokiranja srpske robe da ne uđe na teriroriju Kosovo. "Mi smatramo da ove akcije nisu dobre. To je stavio do znanja naš ambasador u Prištini, a to sam rekao i ja. Gospodinu Kurtiju sam rekao da mu takve akcije možda kratkoročno donose političke poene na unutrašnjem planu, ali blokada granice ne pomaže nikome", tvrdi Lambsdorf.\nSam Aljbin Kurti koji se osim sa Lambsdorfom sastao i sa poslanicom Zelenih Mariluize Bek kao i predstavnicima Transparensi Internešenel, kaže da su nemačke vlasti imale priliku da se iz prve ruke informišu o stavovima Samoopredeljenja. "Mislim da oni sada bolje razumeju pokret Samoopredeljenje i našu principijelnu kritiku na račun kosovske Vlade. Ovo je bila dobra prilika da se informišu, pošto su oni sve dosadašnje informacije o nama dobijali od Vlade Kosova ili od svojih činovnika na Kosovu", ističe on.\nKurti traži i raspisivanje prevremenih izbora\nU intervjuu za Dojče vele Kurti tvrdi da će oni nastaviti akcije za blokiranje granice i sprečavanje ulaska srpske robe na Kosovu. Za sada međutim ne zna tačno kada će biti organizovani novi protesti. "Mi ćemo nastaviti akcije unutar institucija Republike Kosovo, u parlamentu, u raznim parlamentarnim komisijama, ali i na ulicama. Javni protesti su jedno od demokratskih vrednosti, univerzalnih prava i zagarantovanih demokraskih normi", tvrdi on.\nLider Samoopredeljenja pojašnjava i svoj stav o Vladi Kosova i mogućoj promeni vlasti na Kosovu: "Mi tražimo ostavku ove Vlade koja je uzurpirala državu, napravila nekakvu "vladinu republiku". Tražimo raspisivanje prevremenih izbora. Želimo da se vlast promeni putem izbora – i to što pre".\nPriprema za pohod na sever Kosova?\nPredstavnici srpskih vlasti u Beogradu ali i Srba sa Kosova strahuju da bi poslednje akcije Kurtija i njegovih sledbenika mogle biti samo priprema za eventualni pohod na sever Kosova, što bi moglo da izazove incidente većih srazmera. Kurti tvrdi da oni imaju plan za rešavanje situacije na severu, ali da tamo neće da organizuju nikakve akcije. "Sever Kosova je proglašen vojnom zonom, tako da tamo neće biti akcije", kaže on.\nŠto se odnosa prema Srbima sa Kosova tiče, predsednik pokreta Samoopredeljenje Aljbin Kurti tvrdi da oni "nikada nisu bili protiv Srba sa Kosova". "Srbe smatramo ravnopravnim građanima Republike Kosovo. Oni treba da uživaju sva prava koja pripadaju manjinama po međunarodnim konvencijama i treba da budu ravnopravni pred zakonom. Naše akcije nisu uperene protiv Srba", ističe on.\nKurti traži i novi ugovor između Nato i Kosova\nPokret Samoopredeljenje je od kosovske Vlade zatražio i prekid dijaloga sa Srbijom. Kurti navodi uslove za uspostavljanje normalnih odnosa između Prištine i Beograda: "Srbija treba da ostavi za sobom period fašističke i nacionalšovinističke politike 20. veka, da se odrekne prošlosti, da plati Kosovu ratnu odštetu, da vrati 1800 nestalih lica, da promeni deo Ustava gde piše da je Kosovo deo Srbije, da prestane sa diskriminacijom Albanaca u Preševskoj dolini, da vrati kosovsku dokumentaciju, penzione fondove, matične knjige...".\nZa razliku od ranije, Kurti više nije za potpuno odlazak međunarodnih trupa sa Kosova. On smatra da su Nato trupe neophodne na Kosovu ali da bi trebalo da se između Nato saveza i Kosova potpiše novi ugovor, a ne da Kfor bude na Kosovu na osnovu Kumanovskog sporazuma, kojeg "su potpisali ratni kriminalci kojima je suđeno u Hagu". "Mi takođe zahtevamo da Kosovo ima svoju vojsku jer nije normalno da Makedonija i Crna Gora imaju vojsku a da se Kosovu to ne dozvoli", tvrdi Albin Kurti.\nKljučne reči kurti\nTrajni link https://p.dw.com/p/13x2t


Poboljšani izgledi za povećanje kreditnog rejtinga Srbije - 11.12.2021, Sputnik Srbija\nPoboljšani izgledi za povećanje kreditnog rejtinga Srbije\nAgencija za ocenu kreditnog rejtinga „Standard end Purs“ je u izveštaju od 10. decembra, popravila izglede za dalje povećanje kreditnog rejtinga Srbije sa... 11.12.2021, Sputnik Srbija\nMinistarstvo finansija saopštilo je da je Agencija istakla da će se u narednih godinu dana stvoriti objektivni uslovi za povećanje kreditnog rejtinga na investicioni nivo ukoliko se nadmaše projektovana očekivanja priliva od stranih direktnih investicija, stope rasta i učešća javnog duga u bruto domaćem proizvodu.Strukturna poboljšanja privrede podržana merama ekonomske politike dala su rezultate već u prvoj polovini 2021. godine. To je jedan od glavnih razloga revizije očekivanog rasta bruto domaćeg proizvoda u 2021. godini na 7 odsto, dok se u 2022. godini projektuje rast od preko 4 odsto. Kao osnovne pokretače rasta Agencija navodi javne investicije i privatnu potrošnju.„Visokom nivou rasta bruto domaćeg proizvoda doprinelo je više faktora, a pre svega adekvatna i izbalansirana podrška fiskalne i monetarne politike koja je dala značajan doprinos u ublažavanju negativnih efekata pandemije, brz proces vakcinacije stanovništva, kao i otpornost sektora proizvodnje i građevinarstva na negativne efekte pandemije“, navodi Ministarstvo finansija.Mere koje su imale za cilj očuvanje proizvodnih kapaciteta celokupne privrede, održanje životnog standarda stanovništva i očuvanje likvidnosti, značajno su, kako se navodi, pomogle, ne samo da se ublaže neposredne posledice pandemije, već i da se stvore uslovi za dinamičan rast i da se sačuvaju radna mesta.„Republika Srbija uspela je da, zahvaljujući pravovremenim, snažnim i adekvatnim merama monetarne i fiskalne politike dobro odgovori na krizu izazvanu pandemijom virusa korona, umanji i ograniči negativne efekte pandemije i stvori dobru osnovu za brži privredni oporavak, podržan visokim nivoom privatne potrošnje“, objavilo je Ministarstvo.U izveštaju Agencije istaknuto je kontinuirano jačanje bankarskog sektora, naročito u pogledu smanjenja učešća problematičnih kredita u poređenju sa prethodnim godinama. Navodi se i da je kurs dinara ostao stabilan, a da su devizne rezerve na rekordno visokom nivou.O javnom duguTakođe, Agencija u izveštaju ističe da će, nakon povećanja fiskalnog deficita tokom trajanja krize u 2020. i 2021. godini, doći do uravnoteženja javnih finansija i njegovog značajnog smanjenja već u 2022. godini na 3 odsto BDP-a i projektuje dodatno smanjenje deficita u narednim godinama.Umanjenje deficita preokrenuće trenutno samo privremeno rastuću putanju javnog duga. Tokom sledeće godine očekuje se stabilizacija učešća javnog duga u BDP-u, a nakon toga i njegovo vraćanje na silaznu putanju.Uslovi finansiranja na međunarodnom i domaćem tržištu su tokom 2021. godine bili više nego dobri, što je Vlada Republike Srbije iskoristila i prikupila sredstva po veoma povoljnim stopama. Višak akumuliranih sredstava prikupljenih tokom proteklih meseci dodatno će uticati na smanjenje učešća javnog duga u bruto domaćem proizvodu.„Poboljšanje izgleda za povećanje kreditnog rejtinga još jedna je potvrda dobrih ekonomskih rezultata koje je Republika Srbija postigla u prethodnom periodu, i jasan je signal potencijalnim investitorima za povećanje sigurnosti ulaganja u Srbiju. Povećanje ekonomskog rasta, rast investicija i veća zaposlenost stvaraju povoljan ambijent za dalji rast i razvoj privredne aktivnosti“, zaključuje Ministarstvo finansija.\nekonomija, srbija, kreditni rejting, srbija – ekonomija\nAgencija za ocenu kreditnog rejtinga „Standard end Purs“ je u izveštaju od 10. decembra, popravila izglede za dalje povećanje kreditnog rejtinga Srbije sa stabilnih na pozitivne i potvrdila ocenu kreditnog rejtinga Republike Srbije na nivou BB+.\nMinistarstvo finansija saopštilo je da je Agencija istakla da će se u narednih godinu dana stvoriti objektivni uslovi za povećanje kreditnog rejtinga na investicioni nivo ukoliko se nadmaše projektovana očekivanja priliva od stranih direktnih investicija, stope rasta i učešća javnog duga u bruto domaćem proizvodu.\nStrukturna poboljšanja privrede podržana merama ekonomske politike dala su rezultate već u prvoj polovini 2021. godine. To je jedan od glavnih razloga revizije očekivanog rasta bruto domaćeg proizvoda u 2021. godini na 7 odsto, dok se u 2022. godini projektuje rast od preko 4 odsto. Kao osnovne pokretače rasta Agencija navodi javne investicije i privatnu potrošnju.\n„Visokom nivou rasta bruto domaćeg proizvoda doprinelo je više faktora, a pre svega adekvatna i izbalansirana podrška fiskalne i monetarne politike koja je dala značajan doprinos u ublažavanju negativnih efekata pandemije, brz proces vakcinacije stanovništva, kao i otpornost sektora proizvodnje i građevinarstva na negativne efekte pandemije“, navodi Ministarstvo finansija.\nMere koje su imale za cilj očuvanje proizvodnih kapaciteta celokupne privrede, održanje životnog standarda stanovništva i očuvanje likvidnosti, značajno su, kako se navodi, pomogle, ne samo da se ublaže neposredne posledice pandemije, već i da se stvore uslovi za dinamičan rast i da se sačuvaju radna mesta.\nA post shared by Ministarstvo finansija (@ministarstvo_finansija)\n„Republika Srbija uspela je da, zahvaljujući pravovremenim, snažnim i adekvatnim merama monetarne i fiskalne politike dobro odgovori na krizu izazvanu pandemijom virusa korona, umanji i ograniči negativne efekte pandemije i stvori dobru osnovu za brži privredni oporavak, podržan visokim nivoom privatne potrošnje“, objavilo je Ministarstvo.\nU izveštaju Agencije istaknuto je kontinuirano jačanje bankarskog sektora, naročito u pogledu smanjenja učešća problematičnih kredita u poređenju sa prethodnim godinama. Navodi se i da je kurs dinara ostao stabilan, a da su devizne rezerve na rekordno visokom nivou.\nTakođe, Agencija u izveštaju ističe da će, nakon povećanja fiskalnog deficita tokom trajanja krize u 2020. i 2021. godini, doći do uravnoteženja javnih finansija i njegovog značajnog smanjenja već u 2022. godini na 3 odsto BDP-a i projektuje dodatno smanjenje deficita u narednim godinama.\nUmanjenje deficita preokrenuće trenutno samo privremeno rastuću putanju javnog duga. Tokom sledeće godine očekuje se stabilizacija učešća javnog duga u BDP-u, a nakon toga i njegovo vraćanje na silaznu putanju.\nUslovi finansiranja na međunarodnom i domaćem tržištu su tokom 2021. godine bili više nego dobri, što je Vlada Republike Srbije iskoristila i prikupila sredstva po veoma povoljnim stopama. Višak akumuliranih sredstava prikupljenih tokom proteklih meseci dodatno će uticati na smanjenje učešća javnog duga u bruto domaćem proizvodu.\n„Poboljšanje izgleda za povećanje kreditnog rejtinga još jedna je potvrda dobrih ekonomskih rezultata koje je Republika Srbija postigla u prethodnom periodu, i jasan je signal potencijalnim investitorima za povećanje sigurnosti ulaganja u Srbiju. Povećanje ekonomskog rasta, rast investicija i veća zaposlenost stvaraju povoljan ambijent za dalji rast i razvoj privredne aktivnosti“, zaključuje Ministarstvo finansija.


Nemački ministar: Srbija ključna za stabilnost regiona\nMinistar za Evropu u Ministarstvu inostranih poslova Njemačke Mihael Rot (Michael Roth) izjavio je danas da je Srbija ključna država za stabilnost regiona i pouzdan partner Nemačke i Evropske unije.\nTokom susreta u Beogradu sa ministrom za evropske integracije Srbije Jadrankom Joksimović, Rot je naglasio važnost nastavka i ubrzanja dinamike reformskih procesa, posebno u oblasti vladavine prava, što će dovesti do ubrzanja dinamike pristupnih pregovra i napretka Srbije ka EU.\nJoksimovićeva je istakla da se Srbija zalaže za saradnju u regionu, jer je ona preduslov mira, razvoja i stabilnosti, te da očekuje da i ostali uvide značaj tih vrednosti i daju konkretan doprinos njihovoj afirmaciji.\nOna je naglasila da su evropske integracije strateški cilj Srbije i da su reforme koje se u procesu pristupanja EU sprovode u funkciji sveukupnog razvoja države, saopšteno je iz Kancelarije Vlade Srbije za saradnju sa medijima.\nJoksimovićeva je zahvalila Nemačkoj, kao važnom strateškom partneru, na značajnoj podršci i pomoći koju pruža Srbiji u procesu pristupanja EU, podsetivši da je Nemačka najveći bilateralni donator i da je za 15 godina izdvojila 1,6 milijardi evra za različite projekte u Srbiji.\nOna je prenela Rotu da će Srbija i u predstojećem periodu biti kredibilan i pouzdan partner EU, sa kojom će, kao i do sada, tesno i aktivno sarađivati u rešavanju problema značajnih za Brisel, a jedan od njih je migrantska kriza.


Wigemark: Popis blokira evropski put BiH, a EU ne zanimaju nacionalnosti već konkretne stvari – Krug99\nŠef delegacije EU i specijalni predstavnik EU u BiH Lars-Gunnar Wigemark bio je jedan od uvodničara na današnjoj redovnoj sesiji Kruga 99 održanoj u Sarajevu, čija je tema bila “Međuovisnost reformi i aplikacije za članstvo BiH u EU”, piše novinska agencija Patria.\nWigemark je potcrtao da pitanje objave rezultata Popisa stanovništva ponovo blokira napredak BiH ka Evropskoj uniji. Također, poručio je da se rezultati trebaju što prije obaviti radi perspektivnije evropske budućnosti BiH.\nPrema onome što je on shvatio, kako je kazao, svi podaci su tu, ali se u suštini priča o 120.000 spornih popisnica u smislu rezidenta (stalno nastanjeno stanovništvo), svodi na nacionalost, što kako je istakao govori da ponovo pitanja nacionalnosti blokiraju evropski put BiH.\n-Za Evropsku uniju nije relevantno o kojoj je nacionalnosti riječ, već konkretni podaci o stanovništvu.EU zanima gdje živite, šta radite, da li ste zaposleni, dakle konkretne stvari, a ne nečija nacionalnost. Kada vaša zemlja od Evropske komisije dobije upitnik, među pitanjima neće biti koliko imate Hrvata, Bošnjaka ili Srba. Možda bi zaduženi za pitanje popisa morali to imati u vidu, naglasio je Wigemark.\nSARAJEVO (AA) – Pitanja popisa stanovništva ponovo blokiraju dalji napredak Bosne i Hercegovine u kontekstu evropskih integracija poručio je ambasador Lars-Gunnar Wigemark, šef delegacije EU i specijalni predstavnik EU u BiH, javlja Anadolu Agency (AA).\nWigemark: Rezultate popisa treba objaviti\nSARAJEVO, 17. aprila (FENA) – Šef Delegacije Evropske unije i specijalni predstavnik EU u BiH Lars-Gunnar Wigemark izjavio je danas u Sarajevu da je u BiH ostvaren određeni zamah, pogotovo nakon podnošenja aplikacije za članstvo u EU, ali da je važno da se održi ta ostvarena dinamika.Prije početka sesije “Kruga 99“ čiji je bio uvodničar o temi “Međuovisnost reformi i aplikacije za članstvo BiH u EU“, on je kazao da se budućnost BiH itekako svodi na ekonomske okvire.\nNaveo je da su prije dvije godine, zbog zastoja u privrednom razvoju, građani ove zemlje izašli na ulice i protestvovali tražeći bolje sutra. Po njegovim riječima, ti protesti nisu prerasli ni u kakvu revoluciju, “ali jesu predstavljali jedan poziv na buđenje, ne samo svima u BiH, veći i onima iz vana“.\n– Kao odgovor na ovakve zahtjeve građana, prvo je nastao sporazum za rast i zapošljavanje koji će kasnije prerasti u reformsku agendu. Mi kao Evropska unija ostajemo uz vas u svakom koraku provedbe ozbiljnih strukturalnih reformi – istakao je Wigemark.\nPotcrtao je da je prvo i najvažnije pitanje omogućavanje lakšeg pronalaženja posla i otvaranja novih radnih mjesta.\n– U ovoj oblasti je zabilježen jedan manji napredak u proteklim mjesecima i statistike pokazuju da se stopa nezaposlenosti smanjila za nekih dva posto. Međutim, ono što je sada potrebno uraditi je provedba zakona o radu koji su usvojeni i smanjenje troškova rada – naglašava šef Delegacije EU u BiH.\nPojasnio je da, kada govorimo o smanjenju troškova rada, “ne govorimo o smanjenju plata, već naprimjer, smanjenju stope doprinosa koje je poslodavac dužan plaćati za socijalno, zdravstveno i druge oblike davanja“.\n– Da bi se nadoknadio iznos sredstava koji će se umanjiti s manjom stopom doprinosa, potrebno je da nađete neke druge izvore prihoda. Jedan od takvih izvora su prihodi koji se prikupljaju kroz akcize i cijela priča o povećanju akciza se zapravo kreće oko ovih pitanja – navodi Wigemark.\nKako je naglasio, potrebno je da BiH sklopi aranžmane s Međunarodnim monetarnim fondom i Svjetskom bankom.\n– Ako govorimo o aranžmanu s MMF-om, sve se svodi na ispunjavanje zahtjeva u smislu regulisanja bankarskog sektora u zemlji. Ili ako hoćete konkretnije, u sadašnjem trenutku govorimo o Banci Srpske u RS-u, ali nije ona jedina banka o kojoj govorimo u kontekstu regulisanja bankarskog sektora, ima tu još i nekih drugih banaka – smatra on.\nPo njegovim riječima, drugi zahtjev je smanjenje cijena lijekova, odnosno marža koja se uzima na lijekove koji se prodaju na tržištu BiH, “a koji su 30 pa i 50 puta skuplji nego isti ti lijekovi u zemljama regiona“.\n– Ne moram naglašavati da bi takav potez bio u interesu ugroženih skupina, starijih osoba, bolesnih i demobilisanih boraca. Ne mogu da razumijem zašto još nije došlo do realizacije ovog pitanja – ističe Wigemark.\nDodaje da su mehanizam koordinacije, prilagodba Sporazuma o stabilizaciji i pridruživanju “već stara priča, ali oni svi idu zajedno u jednom paketu, pa sam htio iskoristiti priliku da potcrtam i neke od ovih novih pitanja“.\n– Da znamo svi šta je to što se treba uraditi, koji su to zahtjevi koje je potrebno ispuniti i da umjesto priče konačno krenemo s konkretnim djelovanjem – poručio je Wigemark.\nUpitan u vezi s objavljivanjem rezultata popisa stanovništva u BiH, odgovorio je da se podaci popisa trebaju objaviti.\n– Svi podaci su tu, na raspolaganju, i prema našim shvatanjima, govorimo o nekoliko desetina hiljada spornih popisnica u smislu rezidenata, ali u suštini svodi se na nacionalnost. To nam govori da su ponovo pitanja nacionalnosti ta koja blokiraju dalji napredak generalno zemlje, ali i u kontekstu evropskih integracija – ističe šef delegacije EU u BiH.\nNavodi da za Evropsku uniju nije toliko relevantno “koja je vaša nacionalnost, jeste li Srbin, Bošnjak, Hrvata, ili ste se izjasnili nekako drugačije“.\n– Ono što nas konkretnije interesuje su same činjenice, gdje živite, šta radite, da li ste zaposleni ili niste, da li se školujete i druge konkretne činjenice, ne nečija nacionalnost. Tako da, ako Evropska komisija uputi upitnik Bosni i Hercegovini, u upitniku među tim pitanjima niko vas neće pitati koliko imate Srba, Hrvata ili Bošnjaka. Možda svi oni koji su zaduženi za pitanja popisa stanovništva trebaju i ovo da uzmu u obzir – zaključio je Wigemark.\nLARS-GUNNAR WIGEMARK EU KRUG 99\nPrevious Krug 99 – Građani trebaju dati posljednju riječ tome kako urediti Grad Mostar\nNext Kukić: Za islamski radikalizam nisu krivi muslimani nego radikalne grupe


"Dongfeng" u Priboju\nNaslovnica NAJNOVIJE Privreda “Dongfeng” u Priboju\n“Dongfeng” u Priboju\nU Srbiji bo ravi treća delegacija kineskog proizvođača teretnih vozila Dong feng, izjavio je generalni direktor Fabrike automobila Priboj (FAP) Mirko Stojović.\nKineski stručnjaci će, kako je Stojović kazao novinarima, ispitivati tržište u zemljama bivše Jugoslavije, kako bi sagledali mogućnosti za plasman kineskih kamiona i organizovali prodajnu mrežu.\n“Tržištu Srbije u januaru će biti ponuđeno dvadesetak kamiona Dong fenga. Montaža četiri tipa kineskih kamiona u FAP-u počinje sredinom naredne godine, a planirano je da već u 2010. godini iz FAP-a krene prvih 1.000 vozila Dong fenga”, rekao je Stojović.\nNakon petnaestak godina posrtanja ovog nekadašnjeg giganta u proizvodnji teretnih vozila, od zajedničke proizvodnje kamiona s kineskim partnerom u Priboju se očekuje mnogo.\nNedavno potpisanim ugovorom o poslovno-tehničkoj saradnji Dong fenga i FAP-a predviđeno je da Vlada Srbije u modernizaciju opreme u Priboju uloži milion eura kako bi u prvoj fazi mogli da se montiraju kamioni kineskog proizvođača.\nU Priboju od zajedničkog posla sa Kinezima očekuju da oživi proizvodnja kamiona u FAP-u nakon propala dva tendera za njegovu privatizaciju pošto nije bilo zainteresovanih kupaca. Radi se o specifičnoj sredini, u kojoj se ne kaže da je „FAP u Priboju”, već obrnuto. Od ove fabrika zavisi ne samo sudbina Priboja, već čitavog kraja.\nDo raspada Jugoslavije FAP je imao blizu 7.000 radnika, davne 1978. godine proizveo je 7200 vozila, od toga je izvezao nevjerovatnih 4000 kamiona. Raspad Jugoslavije i sankcije međunarodne zajednice učinili su da 1992. godine, poslije dvije i po decenije, dođe do kraha FAP-a. Tokom restrukturiranja posljednjih godina u FAP-u je ostalo oko hiljadu i po radnika koji primaju neredovne plate u dijelovima. Sada oni sve nade polažu u posao sa Kinezima.\nBez obzira na to što u FAP-u i Priboju od posla sa Kinezima očekuju oporavak FAP-a i cijelog ovog kraja, postavlja se pitanje šta će biti sa sadašnjom proizvodnjom kamiona FAP po „Mercedesovoj” licenci?\n– Neće prestati proizvodnja kamiona iz FAP-ovog programa sve dok bude imalo interesovanja tržišta za te kamione. Sa uvođenjem u proizvodnju kamiona „Don Fenga” postepeno će se ugasiti ova proizvodnja – kaže Stojović.\nKineska fabrika automobila „Don Feng” osnovana je 1969. i mlađa je od FAP-a punih 16 godina. Najveći je proizvođač kamiona ne samo u Kini, nego i u Aziji, a od 2007. ta kompanija ima proizvodnju od 1,2 miliona vozila godišnje, od čega proizvodi 300.000 kamiona. Zapošljava 120.000 radnika.\nU drugoj fazi predviđeno je zajedničko ulaganje po kome bi 51 odsto dijelova ugrađenih u kamione bilo proizvedeno u Srbiji.\nangus young 31. Decembra 2009. At 02:43\nNije se moglo sa Evropljanima?


HAMDIJA ŠOKIRAO BiH JAVNOST: Bosna treba biti neutralna po pitanju agresije Rusije na Ukrajinu - Svjetlo Dunjaluka\nHome » HAMDIJA ŠOKIRAO BiH JAVNOST: Bosna treba biti neutralna po pitanju agresije Rusije na Ukrajinu\nHAMDIJA ŠOKIRAO BiH JAVNOST: Bosna treba biti neutralna po pitanju agresije Rusije na Ukrajinu\nUnsko-sanski kanton posljednjih je dana u centru pažnje zbog kontroverznih izjava profesora Pravnog fakulteta u Bihaću Hamdije Lipovače.\nNaime, on je u izjavi za medije u RS nedavno kazao kako pri komentiranju čina agresije Rusije na Ukrajinu, kazao kako Bosna i Hercegovina u konkretnoj situaciji treba biti neutralna bez potrebe zauzimanja bilo kakvog stava, a sve to pravdajući navodnim “bratskim odnosom ruskog i srpskog naroda u BiH”. U izjavi je iznio i apsurdan stav o tome da država BiH ne treba biti članica NATO saveza.\nBitno je navesti da je ova sporna izjava Lipovače u direktnoj suprotnosti sa vanjskom politikom države Bosne i Hercegovine, ustaljenim principima međunarodnog prava, ali i zvaničnim stavovima gotovo svih zemalja na svjetskom nivou.\nIznošenje stava Hamdije Lipovače o potrebi da država BiH bude neutralana u situaciji agresije Rusije na Ukrajinu koja svakodnevno bilježi ljudske gubitke je tim više apsurdna ukoliko uzmemo u obzir da se prilikom davanja izjave Hamdija Lipovača predstavio kao profesor Pravnog fakulteta u Bihaću.\nMnogi građani su istaknuli da bi on kao profesor prava morao znati da države koje sistematski krše temeljna ljudska prava ne spadaju u kategoriju civiliziranih zemalja i u tom smislu one čak mogu biti podvrgnute sistemu kolektivne sigurnosti, koji podrazumijeva moguću primjenu sankcija međunarodnog prava. Sankcije koje brojne zemlje uvode Rusiji, su već jasan pokazatelj navedenog.\nIzjava profesora Hamdije Lipovače je uznemirila širu javnost USK, ali i države BiH, uzimajući u obzir da je naša država bila u istoj ili sličnoj situaciji u bližoj prošlosti.\nMeđutim, profesor Hamdija Lipovača je odavno poznat po svojim političkim aferama, ali i brojnim sudskim procesima, od kojih su neki završeni pravosnažnim osuđujućim presudama u kojima je utvrđeno da je počinio brojna koruptivna krivična djela.\nHamdija Lipovaca koji radi kao univerzitetski nastavnik na Univerzitetu u Bihaću, iako su protiv njega podignute i potvrđene brojne optužnice vezano za pljačku budžetskog novca pokazatelj je na djelu poremećenog sistema vrijednosti u našem društvu.


INFO ::: Saopštenja - STRANA 3 > Kuća ljudskih prava i demokratije apeluje na BiH da kazni napadače na učesnike...\nKuća ljudskih prava i demokratije apeluje na BiH da kazni napadače na učesnike Međunarodog festivala kvir filma "Merlinka" u Sarajevu\nBeograd, Sarajevo, Zagreb, 05. februar 2014.\nKuće ljudskih prava u Beogradu, Sarajevu i Zagrebu, pozivaju institucije Bosne i Hercegovine da strogo osude i kazne napade na učesnike Međunarodog festivala kvir filma "Merlinka" u Sarajevu u prostorijama Art bioskopa "Kriterion". Napad se odigrao 01. februara 2014. godine i tom prilikom povređena su tri učesnika. Ono što je posebno alarmantno, jeste da su osobe koje su učestvovale u napadu starosne dobi između 18 i 25 godina.\nDopuštanjem ovakvih incidentata i propuštanjem da kazni počinioce u što kraćem mogućem roku, nadležne institucije Bosne i Hercegovine ugrožavaju ostvareni napredak na polju zaštite ljudskih prava. Kuće ljudskih prava ovom prilikom napominju da:\nDeklaracija UN o braniteljima ljudskih prava ističe da svako ima pravo da pojedinačno i zajedno sa drugima, unapređuje i zalaže se za zaštitu i ostvarivanje ljudskih prava i osnovnih sloboda na nacionalnom i međunarodnom nivou, što stvara određenu obavezu i za državu.\nBosna i Hercegovina, u svetlu evropskih integracija, mora reagovati na adekvatan način na ovakve incidente u cilju unapređenja stanja ljudskih prava i smanjenja široko rasprostranjene diskriminacije LGBT osoba. Prema poslednjem Izveštaju Evropske Komisije o napretku BiH u procesu evropskih integracija, LGBT aktivisti su i dalje česta meta napada, pretnji i uznemiravanja.\nPotrebno je pozvati na direktnu odgovornost institucije i organe Ministarstva unutrašnjih poslova koji su doneli odluku da se skup ne obezbeđuje, budući da u trenutku napada na učesnike mesto nije obezbeđivala policija.\nIzražavamo visoku zabrinutost za stanje LGBT prava u BiH, jer je potpisnica velikog broja međunarodnih akata kojima se štite ljudska prava i prava branitelja ljudskih prava. Obaveza države je da poštuje prava LGBT osoba, te da im omogući uživanje istih i pruži zaštitu. Ovakav fizički napad jasan je pokazatelj niske tolerancije prema LGBT osobama i braniteljima ljudskih prava i apelujemo na hitno kažnjavanje počinilaca i odgovornih institucija i lica.\nPropuštanjem institucija da reaguju na ovakav otvoren čin nasilja prema grupi ljudi, isključivo na osnovu njihovog seksualnog opredeljenja, daje se loš primer i otežava borbu za ostvarivanje većeg nivoa zaštite ljudskih prava u celom regionu. Činjenica da su u pomenutom napadu, među povređenim osobama bili i državljani Republike Srbije, stvara obavezu ne samo za institucije BiH da reaguju, nego i za Srbiju koja je dužna da štiti svoje svoje građane, posebno kada su u pitanju pripadnici ugroženih grupa. Isti primer trebalo bi da slede nadležni organi ostalih država regiona, jer su slični incidenti i napadi na LGBT osobe i branitelje nažalost i dalje česti, a reakcije instituicija spore i neadekvatne.\nSve države regiona moraju doprineti borbi protiv ovakvih incidenata, u cilju što veće zaštite i promocije ljudskih prava. Očekujemo od državnih institucija, medija, ali i samog društva da aktivno promovišu pravo na različitost, jer nije dovoljno samo reagovati na incidente, potrebno je sprečavati ih. U suprotnom, svi međunarodni ugovori, zakoni i obavezujuće odredbe ustava ostaju samo mrtvo slovo na papiru.\nKuće ljudskih prava koje čine:\nTranziciona pravda, odgovornost i sjećanje u Bosni i Hercegovini\nBeograd, Sarajevo, Zagreb 05. februar 2014. godine


U Bihaću održani novi protesti zbog eskalacije migrantske krize\n* U Bihaću održani novi protesti zbog eskalacije migrantske krize\nU Bihaću su danas održani protesti građana koji već drugi dan negoduju zbog eskalacije migrantske krize i indolentnosti nadležnih vlasti naspram, kako tvrde, loše sigurnosne situacije u njihovom gradu.\nBišćani su se okupili oko 10 sati u blizini Đ�ačkog doma, nakon čega su se prošetali kroz obližnju aleju i stigli u neposrednu blizinu mjesta na kojem boravi više od 1.000 migranata u šatorskim naseljima i napuštenoj zgradi nekadašnjeg Đ�ačkog doma.\nProteste zajednički organizira nekoliko udruženja građana, a inicijator aktivnosti je Sej Ramić, profesor u bihaćkog Gimnaziji.\n"Ovo je naša borba za građane ovog grada, njihovo dostojantsvo i grad Bihać. Mi nismo protiv migranata, već samo želimo da se oni izmjeste na prostor van grada Bihaća i da im se omoguće humani uslovi. Ne želimo nikakvu borbu s migrantima, već samo odbraniti svoje dostojanstvo", rekao je Ramić.\nMeđu stotinjak građana koji su po jakoj kiši danas izašli na ulice bio je i Sead Dupanović.\n"Došao sam tu jer građani dolaze u takvu situaciju da stiže zima, a migranti nisu adekvatno smješteni, već se kreću po gradu. Stanje je zbog toga nesigurno, a vlast ništa ne poduzima. Ovo je jedan od načina na koji mi nastojimo ukazati stanje u kojem se grad nalazi, a vlast je puno ranije mogla utjecati da se ovo uopće ne desi", rekao je Dupanović.\nBišćanka Šefika Mešić kaže da se u posljednje vrijeme osjeća nesigurno u svom gradu.\n"Nemamo više svoga mira. Okupirani smo, dešavaju se sve češće provale, a vlast ništa ne poduzima da popravi stanje. Šta će biti tek kada snijeg padne? Naša vlast je dobila pare da reguliše smještaj za ove ljude, no to se nije desilo. Mi nismo protiv migranata, oni su ljudi kao i mi. Međutim, oni moraju imati svoj smještaj, a ne da idu od kuće do kuće i ulaze u dvorišta građana", rekla je Mešić.\nPrema riječima Zijada Majetića, građani su konačno, nakon nezainteresovanosti nadležnih, odlučili uzeti stvar u svoje ruke.\n"Za sve ovo je kriva inertnost vlasti koja ne želi da se zamara ovim problemom. Generalno, nisu zainteresovani za Krajinu uopće, iako mi ne možemo više normalno spavati, a krađe i provale su sve češće. S druge strane, neki pojedinci su odlučili profitirati u ovim problemima", istakao je Majetić.\nZbog lošeg vremena, današnji protesti nisu bili masovni, kao što je to bio slučaj sinoć kada je više hiljada građana protestiralo na Gradskom trgu.\nIpak, građani su za sutra najavili novo okupljanje na Gradskom trgu u 18 sati. Istakli su da će se nakon toga uputiti prema objektu nekadašnje kompanije Bira, kojeg je IOM odredio kao potencijalnu lokaciju u kojoj će boraviti migranti. U međuvremenu, traže proglašavanje vanrednog stanja u Bihaću, hitno izmještanje migranata iz gradskog područja te zaustavljanje dolaska novih migranata u Unsko-sanski kanton.\nPrema posljednjim podacima MUP-a USK, od početka godine evidentirano je oko 10.500 migranata u Unsko-sanskom kantonu. Međutim, u protekla dva mjeseca, odnosno avgustu i septembru, u Bihać je došlo je skoro 5.000 migranata zbog čega je sigurnosna situacija u gradu narušena.\nMinistar sigurnosti BiH Dragan Mektić potvrdio je da će kasarna Ušivak kod Hadžića sljedeće srijede biti stavljena u funkciju prihvatnog centra, gdje će biti smješteni svi migranti u Bosni i Hercegovini, koji se trenutno nalaze izvan prihvatnih centara.


Domaćem IT sektoru treba dati veću ulogu u privredi – Biznis.ba\nNaslovnaBiHDomaćem IT sektoru treba dati veću ulogu u privredi\nDomaćem IT sektoru treba dati veću ulogu u privredi\nobjavljeno 09. nov 2020. u 15:08 9. nov 2020.\nNjemačka vlada i Njemačko društvo za međunarodnu saradnju GIZ u saradnji s “BiT Alliance”, udruženjem bh. kompanija iz oblasti IT industrije, organizuju seriju onlajn događaja “BI2BIT susreti 2020” kako bi se pomoglo BiH da ojača ovaj sektor.\nKako kažu u GIZ-u, GIZ se odlučio podržati ovu temu u BiH jer digitalne tehnologije nude nove prilike startupima i već etabliranim malim i srednjim preduzećima da učestvuju u nacionalnoj, ali i globalnoj ekonomiji, koriste vještine i talente, te da imaju pristup različitim instrumentima finansiranja, inovacijama i rastu.\n“Uvođenje digitalnih tehnologija je nejednako i mnoga mala i srednja preduzeća zaostaju u ovom polju, naročito kad se radi o usvajanju alata i aplikacija koji za cilj imaju povećanje produktivnosti”, kažu oni.\nPodsjećaju da je inovativni IT sektor u BiH sve brojniji i orijentisan prema kompanijama u EU, ali da veoma mali broj njih sarađuje s bh. preduzećima.\n“Preduzetnicima u BiH se nudi jedinstvena mogućnost ostvarivanja poslovnih kontakata i saradnje s domaćim IT sektorom, inovativnim uslugama i proizvodima tokom online događaja ‘BI2BIT susreti 2020‘”, kažu oni.\nTatjana Vučić, izvšna direktorica “BiT Alliancea“, kaže za “Nezavisne” da im je velika čast i zadovoljstvo da prisustvuju ovakvom događaju, koji prvi put integriše različite industrije na jednom mjestu u kontekstu malih i srednjih preduzeća.\n“To je koncept koji mi kao alijansa izuzetno podržavamo jer smo orijentisani na sve što je konkretizacija digitalizacije. Svjesni smo da nema više potrebe za teoretisanjem jer nas je kovid naučio da zaista moramo biti mnogo brži i agilniji”, kaže ona.\nKažu da je “BiT Alliance” izuzetno spremna da pomaže domaću privredu, a dodaje da će u njihovim naporima pomoći i činjenica da će IT sektor uskoro biti proglašen kao strateška industrija.\n“Naša mala i srednja preduzeća nažalost prečesto primjenjuju softverska rješenja iz nekih drugih država, a vrlo malo naših lokalnih proizvoda koje su naše kompanije presposobne da naprave. Ako prave jaka softverska rješenja za američko ili evropsko tržište, zašto ne bi bili spremni da prave softverska rješenja za nas”, naglasila je ona.


Početna Regija Istočno Sarajevo Izabrano novo rukovodstvo Boračke organizacije\nISTOČNO SARAJEVO – Skupština Boračke organizacije Istočno Novo Sarajevo izabrala je novo rukovodstvo, a za predsjednika Skupštine imenovan je Dragan Majmunović, nosilac Ordena Republike Srpske za posebne zasluge u ratu “Milan Tepić”, izjavio je danas Srni sekretar ove boračke organizacije Vaso Elez.\nZa predsjednika Odbora ratnih vojnih invalida /RVI/ izabran je RVI treće kategorije Jovo Bajić, dok je novi predsjednik Odbora porodica poginulih boraca Slavica Popić, supruga palog borca Vojske Republike Srpske.\nElez je potvrdio da je dosadašnjem predsjedniku Predsjedništva Boračke organizacije Istočno Novo Sarajevo Dragiši Tuševljaku Skupština ponovo ukazala povjerenje.\nČlanovi Skupštine jednoglasno su izabrali svoje rukovodstvo, koje je najavilo da će nastaviti da se zalaže za bolju zaštitu i ostvarivanje prava boračke populacije, posebno na planu okončanja projekta stambenog zbrinjavanja porodica poginulih boraca i intenziviranja zapošljavanje djece poginulih boraca Vojske Republike Srpske.\nElez je rekao da će Boračka organizacija u Istočnom Novom Sarajevu nastaviti da u kontinuitetu provodi aktivnosti zacrtane u godišnjem kalendaru obilježavanja značajnih datuma vezanih za tekovine odbrambeno-otadžbinskog rata i Vojsku Republike Srpske.\nPrethodni članakSmanjen broj saobraćajnih nezgoda – povećan broj stradalih\nNaredni članakIz kuće ukradeno 20.000 KM i nakit


DODIK: MI NEĆEMO RAT, HOĆEMO RS, A NEĆEMO BIH -\nDodik navodi da su Bošnjaci možda nezadovoljni Dejtonom, ali da je to njihov problem\nDodik je rekao da postoji ideja da se zajedno sa predstavnicima hrvatskog naroda u BiH napravi koncentrisan pregled kršenja Dejtonskog mirovnog sporazuma i prema Srbima i Hrvatima\n“Sud i tužilaštvo su nametnuti, isto kao i fiskalni sistem, obavješatajna služba, Agencija za istrage i zaštitu, Granička služba. Sve su to stvari za koje su mislili da su gotove i da o tome ne treba da se priča. Mi hoćemo da pričamo o tome”, kategoričan je Dodik.\nOn je istakao kako SDA ovih dana govori o agresiji, te upitao zašto Srbe, odnosno Republiku Srpsku, zadržavaju u BiH ako su agresori.\n“Mi nismo agresori na svojoj zemlji! Naše aktivnosti su isključivo političke prirode, a oni stalno govore da će `ako ovako ne bude, biti rata`. Neće biti rata, to je besmislena priča! Ima samo potreba da se borimo za politička prava koja smo dobili u Dejtonu i ne želimo da ih izgubimo”, poručio je Dodik.\n“Nezadovoljni smo i mi Srbi Dejtonom, a pogotovo nismo zadovoljni onim što je kasnije urađeno posredstvom visokog predstavnika i odluka Ustavnog suda i nećemo se pomiriti s tim. To što ima nekih među nama, koji pokušavaju da kao neka opozicija stalno nešto kritikuju to je neko drugo pitanje”, smatra Dodik.\n“Imate proces u kome se na prostoru Srbije razgrađuje Srbija tako što joj se uzima Kosovo, a ovdje se razgrađuje Republika Srpska da bi se napravila nametnuta BiH. U oba slučaja je u pitanju srpski narod i srpska država. Za nas postoji veza – emotivna, politčka državna i svaka druga”, istakao je Dodik.\n“Ako se to ne sviđa Bakiru Izetbegoviću, Šefiku Džaferovići i ostalima, to je njihov problem. Mi nećemo rat, hoćemo Republiku Srpsku, a nećemo BiH. RS nije napravljen da bude u BiH. Visok stepen autonomije dobijen Dejtonom je okvir u kojem mi možemo da živimo, ali sve su učinili da to više nije tako”, istakao je Dodik\nOznakeBiH Dodik rat RS


Reakcija Vijeća na odnos MUP RS prema medijima\nVijeće za štampu Bosne i Hercegovine smatra krajnje neprihvatljivim optužbe Ministarstva unutrašnjih poslova Republike Srpske da mediji, u tom entitetu, vrše pritisak na pomenuto ministarstvo u cilju njegove destabilizacije.\nVijeće za štampu podsjeća da je jedna od osnovnih zadaća profesionalnih medija informisanje javnosti o radu javnih insitucija. Neometano djelovanje medija u ispunjavanju njihovih profesionalnih aktivnosti od izuzetnog je značaja za uspostavu slobodnog i demokratskog društva, kakvo Bosna i Hercegovina želi postati.\nZa očekivati je da institucije sistema, poput ministarstava unutrašnjih poslova, imaju mnogo važnijih zadataka od ocjenivanja rada medija, posebno u društvima opterećenim mnogobrojnim problemima postratne svakodnevnice, stav je Vijeća.\nVijeće za štampu je prva samoregulatorna organizacija na području jugoistočne Evrope, čiji je cilj očuvanje slobode štampe i primanje prigovora javnosti na rad novina i magazina.\nZa više informacija kontaktirajte Zinaidu Babović, menadžera za medije i informiranje javnosti


Srbija i Kosovo – 2018. godina raspleta - Srbija i Kosovo – 2018. godina raspleta (5): Ono sto je Jerusalim za Jevreje, to je Kosovo za Srbe\nNedavno sam bio u poseti Izraelu. Zemlji sa malo više od osam miliona stanovnika i BDP-om od čak 320 milijardi dolara. Ova država ima konstantno otvoreno pitanje ugroženosti dela teritorije na koje pretenduju drugi narodi u njenom okruženju\nKosovo je uzrok našeg postojanja. Za Srbe i Srbiju nema važnijeg državnog i nacionalnog pitanja od Kosova, niti postoji važniji zadatak od borbe da Kosovo ostane Srbija.\nNajveći ispit za ovu generaciju Srba je očuvanje srpske državnosti na Kosovu, koju su nam naši preci ostavili u zalog. Samo one države koje su čvrsto i neodustajno branile svoju teritoriju i tako branile svoje državno i nacionalno dostojanstvo, ali i snagu i veru u sebe, bile su poštovane, priznate ali ujedno i ekonomski snažne.\nSlabe države, a predaja teritorije je slabost, prepoznate su kao nestabilne i nesigurne za ulaganja i razvoj, jer u takvim okolnostima ne može se nazreti kraj menjanju njihovih granica i daljim političkim potresima koji urušavaju ekonomiju jedne države.\nPogledajmo primer Rusije, kada je branila svoje pravo na Čečeniju, ili Izraela sa Jerusalimom, ili Velike Britanije na Foklandskim ostrvima, ili Kine i njenog prava na Tajvan i Hong Kong. Sve su to različite države, sa različitim uređenjem i istorijom, ali sa identičnim pozicijama kada su u pitanju čvrsta odbrana državne teritorije, snažna ekonomija i razvoj koji su posledica takve odlučne državne politike.\nNedavno sam bio u poseti Izraelu. Zemlji sa malo više od osam miliona stanovnika i BDP-om od čak 320 milijardi dolara. Ova država ima konstantno otvoreno pitanje ugroženosti dela teritorije na koje pretenduju drugi narodi u njenom okruženju. Ali, ova država je istovremeno očigledan primer da permanentna konfliktna situacija nije prepreka ekonomskom rastu i privlačenju investicija, kako to pokušavaju da prikažu neki političari u našoj zemlji. Naprotiv, Izrael je upravo svojom odlučnom politikom zaštite teritorijalne celovitosti demonstrirao spremnost da beskompromisno brani svoj Ustav, državnost, zakone i teritoriju. Ta politika se možda ne sviđa svima, ali je već decenijama stabilna i nepromenjiva, i upravo je to ono što investitorima uliva sigurnost i poverenje u tu državu. Izrael je država čiji je najsvetiji deo, grad Jerusalim, predmet spora dva naroda uz umešanost međunarodne zajednice, isto kao i pitanje Kosova, ali to nije sprečilo američki Intel da prošle godine kupi izraelsku inovacionu kompaniju sa sedištem u Jerusalimu, Mobileye, za čak 15,3 milijarde dolara.\nMi ne možemo nikada da pristanemo na to da Kosovo ne bude Srbija, jer niti smo ga mi, koji danas živimo u Srbiji sa Kosovom, načinili Srbijom, niti imamo pravo da buduće generacije Srba ostavimo bez Kosova. Zamislite da jedan Jevrejin pokuša da preda drugom narodu u ruke Jerusalim. To je prosto nemoguće. Ono što je Jerusalim za Jevreje, to je Kosovo za Srbe. Čuvajući Kosovo, mi čuvamo Republiku Srpsku, čuvamo Rašku, čuvamo Vojvodinu, jer sve su to pitanja koja bi sutra mogla da budu otvorena, ukoliko na pitanju Kosova pokažemo slabost i neodlučnost kao narod i država.\nAli, isto tako, teško je poverovati da će Albanci, koji čine veliku većinu u Pokrajini, i koji su dobili podršku znatnog broja vrlo uticajnih zemalja za svoje nezakonite odluke o otcepljenju, odustati od svojih separatističkih namera i promeniti svoju politiku. Zato moramo da pregovaramo, da vodimo stalni dijalog sa Albancima, da im pokažemo da u Srbiji, uz najširu moguću autonomiju, mogu da imaju bolju ekonomsku perspektivu nego što je imaju u lažnoj državi Kosovo. Uveren sam da kosovski Albanci ne vide budućnost za sebe u kvazidržavi kojom upravlja mafija, gde im život svaki dan visi o koncu, i gde je najveće siromaštvo i stopa nezaposlenosti u Evropi. Ne verujem da oni vide svoju budućnost u državi koja je „crna rupa" Evrope. Proputovao sam svaki centimetar Kosova. Znam kako Albanci dišu. Prošla je ona početna euforija zbog jednostrano proglašene nezavisnosti Kosova. Došlo je vreme da se živi i radi. Ali umesto toga, Albanci na Kosovu postaju sve siromašniji. Bogate se kriminalci, a običan narod propada. Bez obzira na sve, Srbija je za kosovske Albance i dalje najbolje tržište. Ovde imaju ekonomiju, imaju poslove, imaju pravnu sigurnost i bezbednost biznisa garantovanu Ustavom i zakonima Republike Srbije, a ne mafijaškom „besom" kriminalaca koji danas vladaju Kosovom. A da ne govorim o tome koliko se Albanaca danas leči u srpskim bolnicama, verujući bezrezervno srpskom zdravstvu.\nDa, sa Albancima moramo da vodimo stalni dijalog, ali isto tako je važno da vodimo i naš unutrašnji, srpski dijalog, kako bi se došlo do stava koji će odražavati najviši mogući stepen saglasnosti našeg društva o načinima za rešavanje pitanja Kosova. U tom smislu je dobrodošla inicijativa predsednika Republike Aleksandra Vučića da otvori unutrašnji dijalog o Kosovu. To vidim kao put da naše društvo pokuša da pronađe osnovu okupljanja oko ovog najvažnijeg srpskog pitanja, kako bismo bili jači u nastupu i prema Albancima i prema međunarodnoj zajednici. Oni koji ne žele naše okupljanje, učiniće sve da ostanemo podeljeni i slabi i da nas destabilizuju.\nSada su nam jedinstvo i okupljanje potrebniji nego ikada. Smatram da je naša obaveza danas da budućim generacijama omogućimo priliku da pregovaraju, a to možemo samo ako im Kosovo ostavimo u Srbiji. Takođe mislim da u rešavanju ovog najvažnijeg pitanja za Srbe ne smemo biti pritisnuti vremenskim okvirom u kojem se pregovori moraju okončati. Jer taj okvir daju drugi prioriteti državne politike, koji su u odnosu na Kosovo mnogo manje važni. Srbija trpi pritisak da pitanje Kosova rešimo brzo i na svoju štetu, trgujući delom svoje teritorije za nešto potpuno neizvesno i nepredvidivo. Tom pritisku moramo da se odupremo beskompromisno i odlučno. Onako kao Izrael i druge države u svetu koje već decenijama unazad imaju čvrste i nepromenjive stavove o zaštiti svoje teritorijalne celovitosti. Ali istovremeno treba da ostanemo otvoreni za saradnju sa međunarodnom zajednicom na ravnopravnim osnovama.\nU našoj borbi za Kosovo treba da se oslonimo na prava koja su nam međunarodno priznata i na podršku zemalja koje svet vide zasnovan na tim pravima. A njih nije malo, i one postaju sve jače. Moramo da pokušamo da ubedimo i druge, koji su stali na stranu nelegalne secesije, da je i njihov interes dogovor koji neće poricati naše pravo da Kosovo smatramo Srbijom, jer je demokratska, stabilna i jaka Srbija interes i Evrope i čitavog sveta.\nPotrebno je da ekonomski ojačamo položaj Srba u Pokrajini i obezbedimo njihovu snažnu institucionalnu vezu sa centralnom Srbijom i republičkim organima u Beogradu. To je jemstvo opstanka i jačanja Srba na Kosovu i zalog daljeg širenja naših prava i države u Pokrajini u budućnosti.\nMoramo da odbranimo pravo na našu imovinu na Kosovu i da se kao i do sada odlučno odupremo svim pokušajima njene uzurpacije. Takođe, nužno je da ukažemo na pitanja naših svojinskih prava, prava države, građana i Crkve u najvažnijim međunarodnim institucijama i da ih nepokolebljivo branimo.\nMeđunarodno pravo stoji čvrsto na našoj strani, a Rezolucija 1244 Saveta bezbednosti Ujedinjenih nacija potvrđuje naš teritorijalni integritet na Kosovu i Metohiji. U UN imamo proverene prijatelje, na prvom mestu Rusiju i predsednika Vladimira Putina, kao i Kinu, koji su nam važan oslonac u borbi za naše pravo na Kosovo na međunarodnoj sceni. Samo je Srbija članica UN i ne postoji mogućnost da to bude i njena južna pokrajina. Stolica za Kosovo u UN bila bi samo drugo ime za nezavisnost Kosova. To bi bila prevara građana Srbije, a bilo koji zvaničnik naše zemlje koji bi svojim delovanjem omogućio da Kosovo postane član UN, bio bi izdajnik srpskog naroda i srpskih nacionalnih interesa.\nMožemo i moramo da razgovaramo sa Albancima na Kosovu o najširim mogućim pravima i o najvećoj mogućoj autonomiji na svetu koju mogu da dobiju u Republici Srbiji. Ali rezultat tih razgovora, i položaj Albanaca na Kosovu, mora da ostane u okvirima Ustava Republike Srbije i Rezolucije 1244 Saveta bezbednosti UN.\nJer Kosovo je uvek bilo, jeste i biće Srbija.\nAutor je ministar za inovacije i tehnološki razvoj u Vladi Srbije i predsednik Srpske narodne partije (SNP)


Bojan Randjelović: Oživljavamo tvrdjavu Kale! Uredjujemo kule, otvaramo suvenirnice i izložbene postavke - Pirot Plus Online\n10. avgust 2021. 13:08 Lokalna samouprava Pirot Plus Online\nU okviru projalta “Oživljavanje srpske srednjevekovne tvrđave Kale”, a na osnovu elaborata izložbenih postavki, u srednjovekovnoj tvrdjavi Kale u toku je prva faza radova na uredjenju kula, odnosno multimedijalnih postavki u samim kulama, sve u cilju upoznavanja i edukacije posetioca sa našim bogatim kulturnim nasledjem.\nKako je rekao Bojan Randjelović, pomoćnik gradonačelnika Pirota, uredjuje se pet kula, medju njima i crkvica koja je i predmet ove Javne nabavke. U njoj je predvidjano otvaranje suvenirnice, dok će u drugom delu biti stalna postavka koja će prezentovati grad Pirot kroz vekove.\nTakodje, predmet javne nabavke je i sredjivnja istočne kule iznad crkvice, u kojoj će se stalna postavka odnositi na prezentaciji gradova i tvrdjava naše zemlje. Radiće se i na stolariji, rasveti, a u prvoj fazi predvidjeni su i radovi na elektro i telekomunikacionim instalacijama.\nZa ove radove Ministarstvo trgovine, turizma i telekomunikacija opredelilo je 5 miliona dinara, a gradska uprava 5 miliona i 100 000.\nNa naše pitanje Randjelović je odgovorio i da su u planu dodatni sadržaji, uglavnom u Donjem gradu, u delu oko Tvrdjave, gde bi trebalo da bude i restorana i kafića. Nakon areološloških istraživaja, razmatraće se o tim sadržajima, kao i o izgradji velikog parking prostora i kući Brankovića koja će prezentovati starovarošku arhitekturu sa bogatim sadržajima.\nKao prioritet, Randjelović izdvaja i rešavanje problema javnog toaleta u parku na Kaleu. Tim povodom prošlog petak upućen je zahtav Zavodu za zaštitu spomenika u Nišu za izdavanje moguće lokacije i uslove za izgradnju toaleta. Takodje, upućen je i zahtev i za postavljanje zastava grada Pirota i Republike Srbije na kulama.\nRadovi prve faze trebalo bi da budu završeni do kraja septembra meseca.


ŽAN KLOD JUNKER: desnića će zavladati Evropskim parlamentom – Balkanekspresrb.rs\nPredsednik Evropske komisije Žan Klod Junker zabrinut je za Evropsku uniju i upozorava da može da dođe do jačanja desnice na sledećim izborima za Evropski parlament.\n“Ako se na evropskom nivou ponovi ono što posmatramo trenutno u pojedinim državama, onda bi novi saziv parlamenta mogao da bude izuzetno obeležen desnicom”, rekao je u intervjuu austrijskom dnevniku “Tiroler Tagescajtung” (TT).\n“Zbog toga je kucnuo čas gde dokazane demokratske partije centra pre ovih izbora moraju da budu odlučne i donesu važne odluke, umesto da sve odlažu na vreme posle izbora”, ukazao je Junker zahtevajući brzo delovanje i u vezi usvajanja budžeta.\nKada je reč o politici prema azilantima i izbjeglicama, Junker je rekao da je trebalo da se primeni predloge Evropske komisije iz 2015. i da bi time bile mnoge stvari drugačije. Ukazao je na neuspeli plan raspodele izbeglica između država EU.\nGovoreći o aktuelnoj situaciji, stanje je trenutno daleko manje dramatično, ali se i dalje problemom izbeglica treba baviti, međutim ne činiti kao da ne postoji nijedna druga tema.♦


Vodeća svetska kompanija uvodi "plate za život": Evo koliko su veće od minimalca i na šta se odnose - Biznis Telegraf.rs\n22/01/21 | 07:59\nPandemija korona virusa pogoršala je globalnu nejednakost i očekuje se da će povećati ekstremno siromaštvo, koje se ogleda u tome da osoba živi sa manje od 1,90 dolara dnevno\nUnilever je obećao da će svaki radnik, koji mu pruža robu i usluge, zaraditi za život do 2030. godine, čak i ako to kompaniju košta više.\n- Inicijativa za dnevnice proširiće se na 65.000 direktnih dobavljača i nekoliko hiljada poljoprivrednih preduzeća - rekao je šef nabavke, Dejvid Ingram za CNN Biznis.\nUnilever je jedna od najvećih svetskih kompanija za široku potrošnju, a njen lanac snabdevanja uključuje više od 1,5 miliona poljoprivrednika, navodi se na veb stranici.\nVlasnik brendova "Ben and Jerry's" i "Dove" rekao je u izjavi da su se takođe obavezali da će godišnje trošiti 2 milijarde evra do 2025, na dobavljače iza kojih stoje žene i Afroamerikanci. Na te grupe trenutno troše 300 miliona evra.\nDve najveće pretnje sa kojima se svet trenutno suočava su klimatske promene i društvena nejednakost. Protekla godina nesumnjivo je proširila društvenu podelu, rekao je izvršni direktor, Alan Jope.\nPandemija korona virusa pogoršala je globalnu nejednakost i očekuje se da će povećati ekstremno siromaštvo - ogleda se u tome da osoba živi sa manje od 1,90 dolara dnevno - prvi put u više od dve decenije, prema Svetskoj banci. Nejednak pristup vakcinama takođe rizikuje da pogorša podelu.\nTo će samo povećati pritisak aktivista i potrošača na kompanije da se izbore sa nejednakošću. Nekoliko prodavaca odeće, uključujući H&M i Asos, obavezali su se da će plaćati dnevnice u svojim lancima snabdevanja odećom.\nA najveći nemački lanci supermarketa, uključujući Aldi i Lidl, prošle godine potpisali su dobrovoljni sporazum za promociju dnevnica u svojim lancima snabdevanja. Ali, nekoliko firmi ima globalni doseg kompanije Unilever.\nGigant robe široke potrošnje prodaje više od 400 brendova u 190 zemalja, a njegove proizvode koristi 2,5 milijardi ljudi.Unilever je rekao da bi plata za život trebalo da omogući radnicima da prekinu ciklus siromaštva, da im omogući pristojan životni standard, pokrivajući osnovne potrebe porodice: hranu, vodu, stanovanje, obrazovanje, zdravstvenu zaštitu, prevoz, odeću.\nŽivotne plate su često znatno veće od minimalnih zarada, koje u siromašnijim zemljama mogu biti izuzetno niske. Na Obali Slonovače, gde Unilever proizvodi kakao u zrnu za svoje sladolede Magnum, životna zarada na selu za 2020. godinu bila je 68% viša od nacionalne minimalne zarade.\nMarže će biti potistisnute, što će koštati kompaniju i njene dobavljače.\nČekaju 12. april kao ozeblo sunce: Šta se dešava tog dana u ovoj zemlji?\nPosle 10 godina vozne karte poskupele za 15 odsto: Ovo su nove kazne za švercere\nUz pomoć crne magije opelješio čuvenu banku za 242 miliona: Plejboj i poslanik ni dana nije robijao\nDr Tiodorović: Olakšanje ne može pre juna, evo šta je potrebno za povratak normalnom životiu\nSvi bi voleli život kakav ima ovaj zlatni retriver: Eh, kad bismo mogli da se menjamo na jedan dan


Tramp uveo zabrane ulaska iz pojedinih zemalja Evrope - Istinito.com - Ne budi ovca!\nPočetna > Svijet > Tramp uveo zabrane ulaska iz pojedinih zemalja Evrope\nTramp uveo zabrane ulaska iz pojedinih zemalja Evrope\n12. Marta 2020. Istinito643Leave a Comment on Tramp uveo zabrane ulaska iz pojedinih zemalja Evrope\nAmerički predsjednik Donald Tramp usljed pandemije virusa korona, uveo je privremenu zabranu ulaska u SAD ljudima iz dijelova Evrope, prenosi “Blic”.\nPrema informacijama, zabrana se odnosi na zemlje u okviru Šengena.\nTrampovo obraćanje unijelo je nemir građanima SAD ostavivši ih bez preciznog objašnjenja novonastale situacije, pa je kasnije Vlada izdala zvanično saopštenje u kom je, između ostalog, pojasnila da se mjera ne odnosi na državljane te zemlje, osobe koje imaju dozvolu trajnog boravka, kao i na većinu članova njihovih porodica.\n“Uvodimo punu snagu Vlade i privatnog sektora, na kraju ćemo poraziti virus. Putovanja iz Evrope u SAD biće privremeno obustavljena od petka i trajaće najmanje mjesec dana. Zabrana se neće odnositi na Veliku Britaniju. Apelujem starijim Amerikancima da izbjegavaju put ukoliko je to moguće, svi stariji građani moraju da budu veoma, veoma pažljivi”, poručio je Tramp u obraćanju javnosti, uputivši poziv domovima za stare da suspenduju posjete koje “nisu neophodne”.\nTramp je napomenuo da je za većinu državljana SAD rizik obolijevanja usljed pandemije virusa korona veoma mali, pa naglasio da osim putovanja, treba da se izebjegavaju veća okupljanja.\n“Svaka zajednica je podložna različitim rizicima, slušajte lokalne zvaničnike”, rekao je on.\n“Načinili smo potez koji je spasio mnogo života kada smo donijeli odluku oko Kine, sada moramo da iste mjere primijenimo na Evropu. Ovo nije finansijska kriza, ovo je samo privremeni trenutak u protoku vremena koji ćemo prevazići kao nacija, ali i cijeli svijet”, poručio je Tramp, pa dodao da će pokrenuti “hitne akcije” da pomogne radnicima koji su na bilo koji način obuhvaćeni novonastalom situacijom, te da će od Kongresa tražiti 50 milijardi dolara kredita za manje preduzetnike, a pozvao je i na “momentalne” poreske olakšice.\nU svom kratkom obraćanju, Tramp je naglasio i da pandemija predstavlja veći rizik izvan granica SAD ne osvrnuvši se na to da se virus korona širi i unutar američkih granica.\n“SAD su u boljem položaju od Evrope. EU je zakazala i nije uvela iste preventivne mjere, pa nije ograničila putovanja iz Kine i drugih žarišta. Rezultat toga je i niz novih mjesta u SAD u kojima su putnici iz Evrope”, zaključio je Tramp.\nTagged donald tramp evropa istinito korona sad zabrana ulaska\nViše od 126.000 zaraženih virusom korona u svijetu, čak 4.654 žrtve\nProšao vrhunac epidemije u Kini


Pravilno upravljanje i recikliranje rashodovane računarske, elektronske i električne opreme\nSve bržim razvojem tehnologije i modernizacijom tehnike u industriji mesa Carnex, kao i u poslovnim centrima došlo je do generisanja značajne količine rashodovane računarske, elektronske i električne opreme.\nCarnex, kao odgovorni član lokalne zajednice angažovao je preduzeće „B i S IT Reciklažni centar“ d.o.o. iz Pančeva radi preuzimanja i reciklaže rashodovane opreme.\nU skladu sa svim zakonskim normama, a uz Karakterizaciju i Dokument o kretanju opasnog otpada reciklažni centar je preuzeo količinu od 2.300,00 kg rashodovane opreme (računarski monitori, kućište monitora, štampač, fotokopir aparat, kalkulator, telefonska centrala, faks aparat, itd). Neophodno je da se kretanje opasnog otpada najavi tri dana pre kretanja Ministarstvu životne sredine i prostornog planiranja.\nU cilju očuvanja životne sredine, recikliraj i ti.